hotchpotch/miracl-hf-unified huggingface dataset:
เจอรัลดีน เพจ
เจอรัลดีน ซู เพจ (; เกิด 22 พฤศจิกายน ค.ศ. 1924) เป็นนักแสดงหญิงชาวอเมริกัน เธอได้รับการยกย่องจากการแสดงละครบรอดเวย์ ตลอดจนภาพยนตร์ฮอลลีวูดและรายการทางโทรทัศน์มากมาย เพจได้รับรางวัลออสการ์ 1 ครั้ง (จากการเสนอชื่อ 8 ครั้ง) ไพรม์ไทม์เอ็มมีอะวอดส์ 2 ครั้ง รางวัลลูกโลกทองคำ 2 ครั้ง รางวัลแบฟตา 1 ครั้ง และถูกเสนอชื่อเข้าชิงรางวัลโทนี 4 ครั้ง
เพจเกิดในเคิร์กสวิลล์ รัฐมิสซูรี เธอเข้าศึกษาที่สถาบันศิลปะแห่งชิคาโกและกับอูทา ฮาเกิน และลี สตราสเบิร์ก ในนครนิวยอร์ก ก่อนที่จะผ่านการทดสอบหน้ากล้องและได้รับเครดิตเป็นครั้งแรกในภาพยนตร์ตะวันตกเรื่อง "ฮอนโด" (1953) ซึ่งทำให้เธอได้รับการเสนอชื่อเข้าชิงรางวัลออสการ์เป็นครั้งแรกในสาขานักแสดงสมทบหญิงยอดเยี่ยม หลังจากนั้นเธอถูกขึ้นบัญชีดำในสตูดิโอภาพยนตร์ของฮอลลีวูด จากการมีส่วนเกี่ยวข้องกับฮาเกินและถูกปฏิเสธงานในวงการภาพยนตร์เป็นเวลากว่า 8 ปี เพจยังคงปรากฏตัวในโทรทัศน์และบนเวที และได้รับการเสนอชื่อชิงรางวัลโทนีเป็นครั้งแรก จากการแสดงของเธอใน "สวีตเบิร์ดออฟยูธ" (1959–60) เธอยังกลับมาเล่นบทบาทเดิมในภาพยนตร์ดัดแปลง ค.ศ. 1961 ซึ่งทำให้เธอได้รับรางวัลลูกโลกทองคำ
เธอได้รับการเสนอชื่อเข้าชิงรางวัลออสการ์เพิ่มสำหรับการแสดงของเธอใน "ยูร์อะบิกบอยนาว" (1966) และ "พีต 'เอ็น' ทิลลี" (1972) ตามมาด้วยการเข้าชิงรางวัลโทนี จากการแสดงในละครเวทีเรื่อง "แอ็บเสิร์บเพอร์สันซิงกูลาร์" (1974–75) ภาพยนตร์เรื่องอื่น ๆ ที่เธอปรากฏในช่วงเวลานั้นคือ ภาพยนตร์ระทึกขวัญเรื่อง "วอตเอเวอร์แฮปเพนทูแอนทอลิซ?" (1969) คู่กับรูธ กอร์ดอน และ "เล่ห์ลวง พิศวาส ปรารถนา" (1971) คู่กับคลินต์ อีสต์วุด ในปี ค.ศ. 1977 เธอพากย์เสียงให้ตัวละคร มาดามเมดูซา ในภาพยนตร์ของวอลต์ดิสนีย์เรื่อง "หนูหริ่งหนูหรั่งผจญเพชรตาปีศาจ" ตามด้วยบทบาทในภาพยนตร์ของวูดดี อัลเลนเรื่อง "อินทีเรียส์" (1978) ซึ่งทำให้เธอได้รับรางวัลแบฟตา สาขานักแสดงนำหญิงยอดเยี่ยมในบทสนับสนุน
หลังจากได้รับการบรรจุเข้าสู่หอเกียรติยศโรงละครอเมริกันในปี ค.ศ. 1979 ในฐานะนักแสดงละครเวที เพจกลับมาแสดงละครบรอดเวย์ด้วยการรับบทนำใน "อักแนสออฟก็อด" (1982) ทำให้เธอได้เข้าชิงรางวัลโทนีเป็นครั้งที่สาม เพจได้เข้าชิงรางวัลออสการ์สำหรับการแสดงของเธอใน "สุมหัวปล้นเย้ยนรก" (1984) และ "เดอะทริปทูบาวตีฟูล" (1985) ในเรื่องหลังนี้ทำให้เธอได้รับรางวัลในสาขานักแสดงนำหญิงยอดเยี่ยม เพจเสียชีิวิตที่นครนิวยอร์ก ค.ศ. 1987 ในระหว่างที่ละครบรอดเวย์เรื่อง "บลายต์สปีริต" กำลังเปิดรอบใหม่ การแสดงจากละครเรื่องนี้ทำให้เธอได้เข้าชิงรางวัลโทนีเป็นครั้งที่สี่ทรัพยากรทางวิชาการ
วีดิทัศน์
เซบิเช
เซบิเช () เป็นอาหารประเภทยำชนิดหนึ่ง มีรสเปรี้ยวค่อนข้างโดด ประกอบด้วยเนื้อปลาหรืออาหารทะเลดิบแช่ในน้ำผลไม้สกุลส้ม (เช่น น้ำมะนาว น้ำเลมอน น้ำส้มซ่า) เคล้ากับเครื่องปรุงซึ่งได้แก่ พริกหรืออาฆี (พริกชนิด "Capsicum baccatum") หอมใหญ่หรือหอมแขกซอย เกลือ และผักชี เนื่องจากอาหารชนิดนี้โดยทั่วไปไม่ผ่านการปรุงให้สุกด้วยความร้อน จึงต้องเตรียมและรับประทานสดเพื่อลดความเสี่ยงจากภาวะอาหารเป็นพิษ ตามปกติมักเสิร์ฟเซบิเชกับเครื่องเคียงต่าง ๆ ที่ช่วยชูรสชาติของเนื้อปลาให้ดียิ่งขึ้น เช่น มันเทศ ผักกาดหอม ข้าวโพด อาโวคาโด หรือกล้าย เซบิเชเป็นที่นิยมในภูมิภาคชายฝั่งแปซิฟิกของลาตินอเมริกา แม้ต้นกำเนิดของเซบิเชจะยังคงเป็นประเด็นถกเถียงกันอย่างเผ็ดร้อน แต่ในเปรูก็ถือว่าอาหารชนิดนี้เป็นอาหารประจำชาติอย่างหนึ่ง
แม้จะมีร่องรอยทางโบราณคดีที่ชี้ให้เห็นว่ามีการบริโภคอาหารลักษณะคล้ายเซบิเชเมื่อเกือบสองพันปีมาแล้วในเปรู แต่นักประวัติศาสตร์บางคนเชื่อว่า หญิงชาวมัวร์จากกรานาดาที่ติดตามผู้พิชิตดินแดนและนักล่าอาณานิคมชาวสเปนไปด้วยนั้นเป็นผู้นำอาหารต้นกำเนิดของเซบิเชเข้าไปยังเปรู ต่อมาอาหารดังกล่าวได้มีวิวัฒนาการมาเป็นอาหารที่เรียกว่าเซบิเชในปัจจุบัน กัสตอน อากูริโอ เชฟชาวเปรู อธิบายเพิ่มเติมว่า ตำแหน่งทางการเมืองอันโดดเด่นที่ลิมาถือครองอยู่เป็นเวลาสี่ร้อยปีในฐานะศูนย์กลางของเขตอุปราชแห่งเปรูได้เปิดโอกาสให้มีการนำอาหารยอดนิยมต่าง ๆ (เช่น เซบิเช) เข้าไปยังอาณานิคมสเปนแห่งอื่นในภูมิภาค และในที่สุดก็กลายเป็นส่วนหนึ่งของตำรับอาหารท้องถิ่นโดยผสานกับรสชาติและรูปแบบของท้องถิ่นนั้น ๆ
ปัจจุบัน เซบิเชเป็นอาหารยอดนิยมในระดับนานาชาติที่มีวิธีปรุงหลากหลายตลอดทั้งทวีปอเมริกา โดยเริ่มเข้าสู่สหรัฐในคริสต์ทศวรรษ 1980 รูปแบบที่หลากหลายที่สุดของเซบิเชปรากฏในชิลี, เปรู, เอกวาดอร์ และโคลอมเบีย แต่ก็สามารถพบรูปแบบอื่น ๆ ที่โดดเด่นเป็นเอกลักษณ์ได้ในพื้นที่ชายฝั่งของปานามา, ฮอนดูรัส, เอลซัลวาดอร์, กัวเตมาลา, เบลีซ, เม็กซิโก, สหรัฐ และประเทศอื่นอีกหลายประเทศ
จัตุรัสวุฒิสภา (เซนต์ปีเตอร์สเบิร์ก)
จัตุรัสวุฒิสภา () อดีตใช้ชื่อ จัตุรัสธันวาคม (Площадь Декабристов) ในปี 1925-2008 และ จัตุรัสปีเตอร์ (Петрова площадь) ก่อนปี 1925 เป็นจัตุรัสในนครเซนต์ปีเตอร์สเบิร์ก ประเทศรัสเซีย ตั้งอยู่บนฝั่งซ้ายของแม่น้ำเนวาใหญ่ (Bolshaya Neva) อยู่หน้ามหาวิหารเซนต์ไอแซค ในปี 1925 จัตุรัสถูกเปลี่ยนชื่อเป็น "จัตุรัสธันวาคม" เพื่อรำลึกถึงกบฎธันวาคม ซึ่งเกิดขึ้นที่จัตุรัสนี้ในปี 1825
จัตุรัสล้อมรอบด้วยอาคารกองทัพเรือไปทางทิศตะวันออก ด้านทิศตะวันตกเป็นอาคารวุฒิสภาและอาคารซีนอด (ปัจจุบันเป็นที่ทำการของศาลรัฐธรรมนูญรัสเซีย) อนุสาวรีย์นักขี่ม้าสัมฤทธิ์ (Bronze Horseman) ตั้งอยุ๋ที่จัตุรัสนี้ ในวันที่ 29 กรกฎาคม 2008 จัตุรัสถูกเปลี่ยนชื่อเป็นจัตุรัสวุฒิสภาซึ่งเป็นชื่อดั้งเดิม
เฉา ชี่เยว่
เฉา ชี่เยว่ ( ) เป็นนักแสดง และนางแบบสาวชาวจีน มีผลงานเด่นคือ ฉู่เฉียว จอมใจจารชน
จักรพันธ์ วงศ์คณิต
จักรพันธ์ วงศ์คณิต ชื่อเล่น บอส 
นักแสดงมีชื่อเสียง อยู่สังกัด บริษัท โพลีพลัส เอ็นเตอร์เทนเมันท์ จำกัด 
เกิดวันที่ 27 มิถุนายน พ.ศ. 2536 การศึกษาจบจากโรงเรียนมัธยม โรงเรียนบดินทรเดชา (สิงห์ สิงหเสนี) ระดับปริญญาตรี ที่ คณะวิศวกรรมศาสตร์ จุฬาลงกรณ์มหาวิทยาลัย ได้รับเกียรตินิยมอันดับ 2 จบการศึกษา ปี 2558 เริ่มเข้าสู่วงการบันเทิง ถ่ายแบบถ่ายนิตยสาร A-star , Lovelove และ โฆษณาต่างๆ ต่อมา มีผลงานละครเรื่องแรก คือ คู่กิ๊กพริกกะเกลือ,ศีล 5 คนกล้าท้าอธรรม จนมีผลงานละครต่อเนื่องและนักแสดงชาวไทยมีชื่อเสียง
เจี่ยง อีอี
เจี่ยง อีอี ( ) เป็นนักแสดงสาวชาวจีน ปัจจุบันยังเป็นนักศึกษาอยู่ที่ โรงเรียนเอกชนปักกิ่ง มีผลงานเด่นคือ ฉู่เฉียว จอมใจจารชน
ปอร็องทรุย
ปอร็องทรุย () เป็นเทศบาลในรัฐฌูว์รา ประเทศสวิตเซอร์แลนด์ ตั้งอยู่ทางตะวันตกเฉียงเหนือของประเทศ ใกล้กับพรมแดนประเทศฝรั่งเศส บริเวณใจกลางเมืองมีหมู่อาคารบ้านเรือนเก่าแก่ที่สร้างขึ้นด้วยสถาปัตยกรรมกอทิก, บารอก และนีโอคลาสสิก ในอดีตเมืองนี้เคยอยู่ภายใต้การปกครองของฝรั่งเศส และถูกรวมเป็นส่วนหนึ่งของรัฐแบร์นของสวิสเมื่อสิ้นสุดสงครามนโปเลียนใน ค.ศ. 1815
ต่อมาในคริสต์ศตวรรษที่ 20 เกิดความขัดแย้งในรัฐแบร์นระหว่างประชากรที่พูดภาษาฝรั่งเศสซึ่งเป็นส่วนน้อย กับประชากรที่พูดภาษาเยอรมันซึ่งเป็นส่วนใหญ่ขึ้น ทำให้ในที่สุด ประชากรที่พูดภาษาฝรั่งเศสได้แบ่งแยกรัฐออกมาอีกแห่งหนึ่งกลายเป็นรัฐฌูว์ราใน ค.ศ. 1979 ปอร็องทรุยถือเป็นส่วนหนึ่งของรัฐนี้
พรหมไม่ได้ลิขิต
พรหมไม่ได้ลิขิต เป็นบทประพันธ์แนวโรแมนติก - ดราม่าของ ศรีฟ้า ลดาวัลย์ ถูกสร้างเป็นละครโทรทัศน์มาแล้ว 3 ครั้ง
ครั้งแรกสร้างเมื่อปี พ.ศ. 2524 ในชื่อเรื่องว่า เครื่องแบบสีขาว และมีภาคต่อออกอากาศต่อเนื่องในชื่อเดิมของบทประพันธ์ในปี พ.ศ. 2525 นำแสดงโดย นิรุตต์ ศิริจรรยา, รัชนู บุญชูดวง, กาญจนา จินดาวัฒน์, อัญชลี ไชยศิริ, สีดา พัวพิมล, จิระวดี อิศรางกูร ณ อยุธยา ออกอากาศทางสถานีโทรทัศน์ไทยทีวีสีช่อง 9 อ.ส.ม.ท.
ครั้งที่สองสร้างเมื่อปี พ.ศ. 2538 ในชื่อเดียวกับบทประพันธ์ นำแสดงโดย ยุรนันท์ ภมรมนตรี, ปรียานุช ปานประดับ, บดินทร์ ดุ๊ก, ปวีณา ชารีฟสกุล, รัชนก แสง-ชูโต, รักษ์สุดา สินวัฒนา, ปนัดดา โกมารทัต เอกรัตน์ สารสุข, เวนย์ ฟอลโคเนอร์ ออกอากาศทางสถานีวิทยุโทรทัศน์ไทยทีวีสีช่อง 3
และครั้งล่าสุดสร้างในปี พ.ศ. 2561 ผลิตโดย เดอะ วัน เอ็นเตอร์ไพรส์ และ อู่ข้าวอู่น้ำ ภาพยนตร์ ในชื่อเดียวกับบทประพันธ์ เขียนบทโทรทัศน์โดย ปราณประมูล กำกับการแสดงโดย กรันย์ คุ้มอนุวงศ์ นำแสดงโดย สุกฤษฎิ์ วิเศษแก้ว, เอสเธอร์ สุปรีย์ลีลา, อัครัฐ นิมิตรชัย ร่วมด้วย รัตน์ฟ้า ไชยชื่นจิตต์, ณัฎฐพัชร์ วิภัทรเดชตระกูล, ชินวุฒ อินทรคูสิน, ภัณฑิลา วิน ปานสิริธนาโชติ, ภรัณยู โรจนวุฒิธรรม ออกอากาศทุกวันจันทร์–พฤหัสบดี เวลา 20.10-21.20 น. ทางช่องวัน และออกอากาศย้อนหลังทางแอปพลิเคชันไลน์ทีวี เริ่มตอนแรก 24 ตุลาคม พ.ศ. 2561 ต่อจากเนตรนาคิน และออกอากาศในประเทศจีนผ่านแพลตฟอร์มเทนเซ็นต์ วีดีโอพร้อมกับการแพร่ภาพในประเทศไทย และออกอากาศซ้ำวันจันทร์ที่ 24 ถึงวันศุกร์ที่ 28 ธันวาคม พ.ศ. 2561 เวลา 18.20 - 20.00 น. และวันเสาร์ที่ 29 ถึงวันอาทิตย์ที่ 30 ธันวาคม พ.ศ. 2561 เวลา 10.30 - 12.00 น. ในช่วงของละครมาราธอน
เซเกอเซนิ
เซเกอเซนิ เป็นชาวอียิปต์หรือชาวนิวเบียโบราณที่มีแนวโน้มว่าจะขึ้นครองราชย์ในช่วงเวลาช่วงปลายราชวงศ์ที่ 11 ถึงช่วงต้นราชวงศ์ที่ 12 ในระยะเวลาของยุคราชอาณาจักรกลาง
หลักฐานของเซเกอเซนิมีเพียงหินสลักหนึ่งหรือสองชิ้นที่ค้นพบในอัมบาราคาบ (คอร์-เดฮ์มิต) ในดินแดนนิวเบียล่าง พระนามของเซเกอเซนิที่สลักอยู่ที่หินสลักก็ยังมีข้อสงสัย เนื่องจากพระนามของพระองค์ถูกสลักอย่างไม่เรียบร้อยหรืออาจจะเสื่อมโทรมตามกาลเวลา ซึ่งอาจจะเป็นบุคคลที่มีพระนมว่า เมงค์คาเร หรือ วัดจ์คาเร ซึ่งเป็นที่ยอมรับว่ามีตัวตนอยู่จริงในประวัติศาสตร์ หนึ่งในหินสลักของพระองค์อาจจะมีการบันทึกสงครามที่ไม่ปรากฏในพื้นที่ชื่อว่า เพอร์เซนเบต
พระนามของเซเกอเซนิไม่ได้ถูกสลักอยู่ที่บันทึกรายนามฟาโรห์แห่งอียิปต์ใดๆ
แม้ว่าเซเกอเซนิจะถูกนับรวมเป็นฟาโรห์อีกพระองค์หนึ่ง แต่พระองค์ไม่มีหลักในภายนอกดินแดนนิวเบีย พระองค์จึงมีโอกาสมากที่สุดแค่เป็นผู็อ้างสิทธิในราชบัลลังก์อียิปต์หรือนิวเบีย โดยมีศูนย์กลางอำนาจอยู่ที่นิวเบียล่างในช่วงระยะเวลาที่มีปัญหาทางการเมืองช่วงช่วงต่อที่หนึ่งถึงช่วงช่วงต่อที่สอง หรือช่วงรัชสมัยของเมนทูโฮเทปที่ 4 ของราชวงศ์ที่ 11 และช่วงรัชสมัยของอเมเนมเฮตที่ 1 ของราชวงศ์ที่ 12 ซึ่งเป็นไปได้ที่สุดแล้วโดยนักไอย์คุปต์วิทยา โดยเฉพาะอย่างยิ่งผู้ปกครองทั้งสองดูเหมือนจะมีปัญหาในการได้รับการยอมรับการเป็นฟาโรห์ที่ชอบธรรม
หนาน เชิ่ง
หนาน เชิ่ง ( ) เป็นนักแสดงสาวชาวจีน มีผลงานเด่นคือ ฉู่เฉียว จอมใจจารชน
เฉิง หม่อ
เฉิง หม่อ ( ) เป็นนักแสดงสาวชาวจีน มีผลงานเด่นคือ Cinderella Chef เธอมีชื่อภาษาอังกฤษที่คนทั่วไปรู้จักคือ เฮเลน เฉิง ()
ชู่ เชิ่งอี
ชู่ เชิ่งอี ( ) เป็นนักแสดงสาวชาวจีน มีผลงานเด่นคือ ฉู่เฉียว จอมใจจารชน, วิหคนครา
เชีย นา
เจี่ยง อีอี ( ) เป็นนักแสดง นักร้อง และพิธีกรรายการโทรทัศน์ชาวจีน มีผลงานเด่นคือ ศึกชิงขุมทรัพย์วังหลวง, มังกรหยก 2008
จาง ถิง
จาง ถิง ( ) เป็นนักแสดงชาวไต้หวัน มีผลงานเด่นคือ เปาบุ้นจิ้น, บูเช็คเทียน
เหมียว เหมียว
เหมียว เหมียว ( ) เป็นนักแสดงสาวชาวจีน มีผลงานเด่นคือ ฉู่เฉียว จอมใจจารชน
ศศลักษณ์ ไหประโคน
ศศลักษณ์ ไหประโคน (; เกิด 8 มกราคม พ.ศ. 2539) เป็นนักฟุตบอลอาชีพชาวไทย ปัจจุบันเล่นตำแหน่งกองกลางให้กับบุรีรัมย์ ยูไนเต็ดและทีมชาติไทย
ในวันที่ 27 เมษายน 2559 ศศลักษณ์ทำหนึ่งประตูในนัดที่แบงค็อกเปิดบ้านเอาชนะบีอีซี เทโรศาสน 3–0 นับเป็นประตูเดียวของเขาตลอดการลงเล่นให้กับแบงค็อก ยูไนเต็ด
ในวันที่ 5 พฤษภาคม 2560 บุรีรัมย์ ยูไนเต็ดได้ยืมตัวศศลักษณ์ ไหประโคน จากแบงค็อก ยูไนเต็ด ด้วยสัญญา 6 เดือน และเขาจะได้สวมเสื้อหมายเลข 6 ต่อมาวันที่ 17 มิถุนายน 2560 ศศลักษณ์ได้ลงเล่นนัดแรกให้กับบุรีรัมย์ในฐานะตัวจริงในนัดที่บุรีรัมย์เปิดบ้านเอาชนะราชนาวี 2–0 เขามีส่วนช่วยให้ทีมคว้าแชมป์ไทยลีกได้สำเร็จ
ในวันที่ 25 ธันวาคม 2560 บุรีรัมย์ ยูไนเต็ดได้ทำการซื้อขาดศศลักษณ์ ไหประโคน จากทรูแบงค็อกเป็นที่เรียบร้อย ต่อมาในวันที่ 18 กุมภาพันธ์ 2561 ศศลักษณ์ลงเล่นเกมลีกครั้งแรกในนัดที่บุรีรัมย์เปิดบ้านเอาชนะบางกอกกล๊าส 1–0 โดยลงมาแทนกรกช วิริยอุดมศิริในนาทีที่ 70 ต่อมาในวันที่ 13 มิถุนายน การแข่งขันโตโยต้า ลีกคัพ ศศลักษณ์ทำประตูแรกให้กับสโมสร ช่วยให้บุรีรัมย์บุกไปเอาชนะลำปาง เอฟซี 3–1 ผ่านเข้าสู่รอบ 16 ทีมสุดท้ายได้สำเร็จ ต่อมาในวันที่ 30 มิถุนายน เขาทำประตูแรกในลีก ช่วยให้บุรีรัมย์เปิดบ้านเอาชนะทรูแบงค็อก ยูไนเต็ด 2–1 และในวันที่ 29 กันยายน เขาทำประตูที่ 2 ในลีก ช่วยให้บุรีรัมย์เปิดบ้านเอาชนะพัทยา ยูไนเต็ด 3–0 และมีการฉลองแชมป์ลีกหลังจบนัดนั้น
ในปี 2560 ศศลักษณ์เป็นส่วนหนึ่งของทีมชาติไทยรุ่นอายุไม่เกิน 23 ปี ซึ่งชนะเลิศดูไบคัพที่สหรัฐอาหรับเอมิเรตส์ ต่อมาในเดือนสิงหาคมปีเดียวกัน เขามีชื่อติดทีมชาติรุ่นอายุไม่เกิน 23 ปี และพาทีมป้องกันแชมป์ซีเกมส์ได้สำเร็จ
ต่อมาในเดือนมิถุนายน 2561 ศศลักษณ์ถูกเรียกตัวติดทีมชาติชุดใหญ่เป็นครั้งแรกในนัดกระชับมิตรที่พบกับจีน เขาได้ลงเล่นเป็นนัดแรกในฐานะตัวสำรองในนาทีที่ 81 แทนที่อดิศร พรหมรักษ์ ผลการแข่งขันนัดนั้น ทีมชาติไทยแพ้จีนไป 0–2
สฺวี ฟ่าน
สฺวี ฟ่าน ( ) เป็นนักแสดงชาวจีน และเป็นนักแสดงที่ชนะเลิศรางวัลภาพยนตร์เอเชีย เธอแสดงนำในภาพยนตร์หรือละครโทรทัศน์เรื่องต่างที่สามีของเธอคือ เฟิง เสี่ยวกัง เป็นผู้กำกับ
หลัว ไห่ฉฺยง
หลัว ไห่ฉฺยง ( ) เป็นนักแสดงชาวจีน เธอแต่งงานกับเฟย์ ฉี ประธานบริษัท Huayi Brothers ในวันที่ 24 มกราคม ปี 2010
หวังหลี่ ตานหนี
หวังหลี่ ตานหนี ( ) เป็นนักแสดง และ นางแบบสาวชาวจีน เชื้อชาติมองโกล ซึ่งมีชื่อภาษาอังกฤษที่คนทั่วไปรู้จักคือ ดาเนียลลา หวัง () เธอมีผลงานเด่นที่ทำให้เธอมีชื่อเสียงก็คือ ""
ไทยลีก ฤดูกาล 2562
ไทยลีก ฤดูกาล 2562 หรือโตโยต้า ไทยลีก ฤดูกาล 2562 ตามชื่อผู้สนับสนุนคือโตโยต้า เป็นการแข่งขันฟุตบอลไทยลีกฤดูกาลที่ 23 ซึ่งเป็นการแข่งขันฟุตบอลลีกระดับสูงสุดของประเทศไทย โดยมีสโมสรที่เข้าร่วมการแข่งขันจำนวน 16 สโมสร ซึ่งลดลงจาก 18 สโมสรในฤดูกาลที่ผ่านมา และเป็นฤดูกาลแรกที่มีสโมสรเข้าแข่งขันจำนวน 16 สโมสรนับตั้งแต่ฤดูกาล 2553 โดยมีบุรีรัมย์ ยูไนเต็ดเป็นแชมป์เก่าจากฤดูกาลที่แล้ว และมีสโมสรที่เข้าร่วมลีกสูงสุดเป็นครั้งแรกสองสโมสรได้แก่ตราดและเชียงใหม่
การแข่งขันนัดแรกจะเริ่มต้นในวันที่ 22 กุมภาพันธ์ พ.ศ. 2562
ชัยพฤกษ์ ดิษยะศริน
พลอากาศเอก ชัยพฤกษ์ ดิษยะศริน เกิดเมื่อวันที่ 8 ธันวาคม พ.ศ. 2501 เป็นบุตรคนสุดท้องของพลอากาศเอก ประหยัด ดิษยะศริน อดีตกรรมการผู้อำนวยการใหญ่ บริษัท การบินไทย จำกัด (มหาชน) กับคุณหญิงวิจิตรา ดิษยะศริน (สกุลเดิม วิกิณิยะธนี) มีพี่ชายและพี่สาว คือ นาวาอากาศเอก วีระยุทธ ดิษยะศริน อดีตพระสวามีในสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี และ ปาริชาติ ดิษยะศริน หอวัฒนกุล อดีตภรรยาของพลตำรวจเอก เพรียวพันธ์ ดามาพงศ์ ด้านชีวิตครอบครัวสมรสกับนางพงศ์อุมา ดิษยะศริน
อนึ่งสกุล ดิษยะศริน เป็นนามสกุลพระราชทานจากพระบาทสมเด็จพระมงกุฎเกล้าเจ้าอยู่หัว ซึ่งปรากฏใน "ทะเบียนนามสกุลที่เราได้ให้ไป" ปรากฏอยู่ในลำดับที่ตามสมุดทะเบียน 1389 สะกดว่า "ดิษยศริน" และสะกดอย่างโรมันว่า Tishyasarin แต่ในราชกิจจานุเบกษา ครั้งที่ 17 ประกาศวันที่ 6 มิถุนายน พ.ศ. 2457 ลงว่า "ดิษยะศริน" จึงได้ยึดถือการสะกดนามสกุลดังกล่าวสืบมา
ลิลลี่สีกุหลาบ
ลิลลี่สีกุหลาบ เป็นละครแนว โรแมนติก,แอคชั่น ผลิตโดย บริษัท กันตนา กรุ๊ป จำกัด เป็นบทประพันธ์ โสภี พรรณราย บทโทรทัศน์ ภาคย์รพี กำกับการแสดง เอกภพ ตันหยงมาศกุล นำแสดงโดย ศิวัฒน์ โชติชัยชรินทร์,ตะวัน จารุจินดา,อคัมย์สิริ สุวรรณศุข,ธีร์ วณิชนันทธาดา,กรรณาภรณ์ พวงทอง และนักแสดงอีกมากมาย ออกอากาศทุกวันศุกร์-เสาร์-อาทิตย์ เวลา 20.20 น. ต่อจากละคร โบ๊เบ๊ (ละครโทรทัศน์) ทาง ช่อง7
ถนนอโยธยา
ถนนอโยธยา หรือ ทางหลวงชนบท อย.2053 [ถนนสาย ก ผังเมืองรวมเมืองพระนครศรีอยุธยา] เป็นถนนในความรับผิดชอบของกรมทางหลวงชนบท เชื่อมต่อระหว่างทางหลวงแผ่นดินหมายเลข 32 กับทางหลวงแผ่นดินหมายเลข 3469 ระยะทาง 3.668 กิโลเมตร ลักษณะเป็นถนนคอนกรีต ขนาด 4 ช่องจราจรแบบมีเกาะกลางถนน โดยมีสะพาน 5 แห่ง ได้แก่ คลองสองขวาสองซ้ายป่าสัก คลองสาธารณะ คลองสวนพลู สะพานข้ามทางรถไฟ และสะพานอโยธยา ข้ามแม่น้ำเจ้าพระยา
ถนนอโยธยา สร้างขึ้นเพื่อเลี่ยงการจราจรเข้าเขตเมืองหลังวันหยุดและบรรเทาปัญหารถติดหนาแน่น นายจีระพงษ์ ปิณฑะบุตร ผู้อำนวยการทางหลวงชนบทพระนครศรีอยุธยา เปิดเผยว่า จากการที่กรมทางหลวงชนบทได้อนุมัติงบประมาณกว่า 500 ล้านบาท ก่อสร้างถนนสาย ก ผังเมืองรวมพระนครศรีอยุธยา ตอนที่ 1 ระยะทาง 3.668 กิโลเมตร เป็นเส้นทางตั้งแต่ศูนย์ราชการจังหวัดฯ ตัดผ่านถนนคลองสวนพลู และเกาะเรียน ตลอดยาวไปถึงอำเภอเสนา ถนนสาย 347 ซึ่งต้องใช้สะพานข้ามแม่น้ำเจ้าพระยาแห่งใหม่นี้ และจะเปิดใช้อย่างเป็นทางการในวันที่ 18 กันยายน พ.ศ. 2560 ซึ่งจะทำให้ลดการจราจรหนาแน่นในช่วงเข้าเขตเมืองได้เป็นอย่างดี สำหรับ ถนนสาย ก ผังเมืองรวมเมืองพระนครศรีอยุธยา มีจุดเริ่มต้นโครงการแยกจาก ทล.32 (บางปะอิน - นครสวรรค์) ไปทางทิศตะวันตกบรรจบกับ ทล.3469 (บางปะอิน - อยุธยา)
สำหรับการตั้งชื่อถนนนั้น นายจีระพงษ์ ปิณฑะบุตร ผู้อำนวยการทางหลวงชนบทพระนครศรีอยุธยา เปิดเผยว่า ได้มติผ่านความเห็นชอบของคณะกรรมการให้ใช้ชื่อว่า “ถนนอโยธยา” สอดรับกับชื่อของสะพานข้ามแม่น้ำเจ้าพระยาแห่งใหม่ ที่มีชื่อว่า “สะพานอโยธยา”
เมื่อวันที่ 5 มกราคม พ.ศ. 2559 เกิดเหตุชิ้นส่วนคานสะพานคอนกรีตหล่อสำเร็จหรือเซ็กเมนท์ 9 ชิ้น ที่เชื่อมระหว่าง 2 ตอม่อของสะพานข้ามแม่น้ำเจ้าพระยาแห่งใหม่ ซึ่งอยู่ระหว่างการก่อสร้างแล้วถล่มลงมา ที่ตำบลสำเภาล่ม อำเภอพระนครศรีอยุธยา โดยผลการตรวจสอบจากวิศวกรรมสถานแห่งประเทศไทยในพระบรมราชูปถัมภ์ และสภาวิศวกร พบว่า สะพานที่กำลังก่อสร้างซึ่งเป็นส่วนที่เกิดปัญหาขึ้นนั้น จากการดูโครงสร้างของตัวสะพานแถวที่สร้างเสร็จแล้วทำให้เห็นได้ว่า มีอุปกรณ์ติดตั้งคานสะพานด้วยโครงเหล็กเลื่อนเพื่อช่วยรับน้ำหนักบรรทุกไม่สามารถรับน้ำหนักได้ทำให้โครงเหล็กเลื่อนเสียเสถียรภาพและพลิกร่วงลงมาทำให้ชิ้นส่วนสะพานหรือเซ็กเมนท์ที่ห้อยติดไว้ใต้โครงเหล็กเลื่อนร่วงหล่นลงมาด้วย ขณะเดียวกันปลายของฐานตอม่ออีกต้นหนึ่งที่สร้างเสร็จแล้วก็ถูกดึงจนหักไปด้วยคาดว่า น่าจะเป็นความผิดพลาดในขณะก่อสร้าง
พรพิพัฒน์ เบญญศรี
พลเอก พรพิพัฒน์ เบญญศรี (ชื่อเล่น : โอ๋, กบ หรือ บิ๊กกบ) เกิดเมื่อวันที่ 17 มีนาคม พ.ศ. 2503 ผู้บัญชาการทหารสูงสุด สมาชิกคณะรักษาความสงบแห่งชาติ
รายชื่อพันธุ์มะม่วง
ทั่วโลกมีสายพันธุ์มะม่วงกว่าหลายร้อยชนิด ในสวนมะม่วงมักมีการปลูกมะม่วงกว่าหลากหลายสายพันธุ์และการผสมของเกสรข้ามสายพันธุ์ก่อให้เกิดมะม่วงสายพันธุ์ใหม่เกิดขึ้น
จากรายงานพบว่า เฉพาะในประเทศอินเดียพบมะม่วงถึง 283 สายพันธุ์ แต่มีเพียง 30 สายพันธุ์ที่รู้จักกันอย่างแพร่หลาย ในสหรัฐอเมริกาหน่วยงานของยูเอสดีเอ (USDA) โดยพบว่าที่ถนน Old Cutler ในโครัลเกเบิ้ลส์ ฟลอริด้า ประเทศสหรัฐอเมริกา พบสายพันธุ์มะม่วงถึง 400 ชนิด และที่นี่คือแหล่งรวมสายพันธุ์มะม่วงที่ใหญ่ที่สุดในโลก โดยหน่วยงานยูเอสดีเอ ได้ทำการรวบรวมข้อมูลเบื้องต้นพบว่ามีมากกว่า 500 ชนิด
วิชัย มาลีนนท์
วิชัย มาลีนนท์ (16 สิงหาคม 2462 – 8 ตุลาคม 2561) อดีตประธานกรรมการ บริษัท บีอีซี เวิลด์ จำกัด (มหาชน) และ บริษัท บางกอก เอ็นเตอร์เทนเมนต์ จำกัด ผู้ได้รับสัมปทานดำเนินกิจการ สถานีวิทยุโทรทัศน์ไทยทีวีสีช่อง 3
วิชัย มาลีนนท์ เกิดเมื่อวันเสาร์ที่ 16 สิงหาคม พ.ศ. 2462 ที่ จังหวัดฉะเชิงเทรา
ด้านชีวิตครอบครัวสมรสกับ นางสมศรี มาลีนนท์ (เสียชีวิต) มีบุตร-ธิดารวม 8 คน ได้แก่ นายวิชัยเริ่มต้นธุรกิจเมื่อ พ.ศ. 2479 ขณะอายุเพียง 17 ปีด้วยการซื้อรถจำนวน 2 คันมาดำเนินธุรกิจรถสองแถวสาย กรุงเทพ - สระบุรี และ กรุงเทพ - ชลบุรี จากนั้นจึงได้ดำเนินธุรกิจโรงแรมเกรดบีจำนวน 6 ห้องย่าน หัวลำโพง ชื่อ "โรงแรมตงฮั้ว" นอกจากนี้ยังมีธุรกิจร้านขายของชำและร้านขายทองแต่ธุรกิจทั้งหมดเสียหายหมดในช่วง สงครามโลกครั้งที่ 2
ศุภชัย ใจเด็ด
ศุภชัย ใจเด็ด (; เกิด 1 ธันวาคม พ.ศ. 2541) เป็นนักฟุตบอลอาชีพชาวไทย ปัจจุบันเล่นตำแหน่งกองหน้าให้กับบุรีรัมย์ ยูไนเต็ดในไทยลีก และทีมชาติไทย
ศุภชัยทำหนึ่งประตูตลอดการลงเล่นให้กับโอสถสภา/ซุปเปอร์ พาวเวอร์ ในนัดที่โอสถสภาเปิดบ้านแพ้ให้กับบีอีซี เทโรศาสน 2–3 เมื่อวันที่ 9 มีนาคม 2559
ในเดือนตุลาคม 2559 บุรีรัมย์ ยูไนเต็ดบรรลุข้อตกลงในการคว้าตัวศุภชัย ใจเด็ด จากซุปเปอร์ พาวเวอร์ สมุทรปราการ โดยเขาจะได้สวมเสื้อหมายเลข 22
ก่อนเปิดฤดูกาล ศุภชัยได้เปลี่ยนไปใส่เสื้อหมายเลข 9 ต่อมาในวันที่ 4 กรกฎาคม 2561 ศุภชัยทำประตูและแฮตทริกแรกนับตั้งแต่ย้ายมาอยู่กับบุรีรัมย์ โดยทำได้ในการแข่งขันช้าง เอฟเอคัพ รอบ 32 ทีมสุดท้าย นัดที่บุรีรัมย์เปิดบ้านเอาชนะลำปาง เอฟซี 6–0 ต่อมาในวันที่ 25 กรกฎาคม 2561 ช้าง เอฟเอคัพรอบ 16 ทีมสุดท้าย ศุภชัยทำประตูในนัดที่บุรีรัมย์บุกไปชนะนครปฐม ยูไนเต็ด 2–1 ต่อมาในวันที่ 1 สิงหาคม ช้าง เอฟเอคัพรอบ 8 ทีมสุดท้าย ศุภชัยทำประตูขึ้นนำช่วยให้บุรีรัมย์บุกไปชนะการท่าเรือที่แพตสเตเดียม 3–1 ผ่านเข้าสู่รอบรองชนะเลิศได้สำเร็จ และในวันที่ 12 กันยายน ศุภชัยทำสองประตูในลีก นัดที่บุรีรัมย์เปิดบ้านแซงชนะสุโขทัย เอฟซี 4–1
ศุภชัยเป็นส่วนหนึ่งของทีมชาติไทยรุ่นอายุไม่เกิน 19 ปี และพาทีมชนะเลิศฟุตบอลอาเซียนชิงแชมป์เยาวชนในปี 2558
ในวันที่ 4 สิงหาคม 2561 ศุภชัยถูกวรวุฒิ ศรีมะฆะเรียกตัวติดทีมชาติไทยรุ่นอายุไม่เกิน 23 ปีในการแข่งขันเอเชียนเกมส์ 2018 ที่ประเทศอินโดนีเซีย ต่อมาในวันที่ 14 สิงหาคม การแข่งขันนัดแรกของกลุ่มบี ศุภชัยทำประตูช่วยให้ไทยตามตีเสมอกาตาร์ 1–1 อีกสามวันถัดมา เขาทำประตูช่วยให้ไทยตีเสมอบังกลาเทศ 1–1 อย่างไรก็ตาม หลังจบสามนัดในรอบแบ่งกลุ่ม ทีมชาติไทยมีเพียง 2 คะแนน ไม่สามารถผ่านเข้าสู่รอบแพ้คัดออกได้ในรอบ 24 ปี
ในวันที่ 4 ตุลาคม 2561 ศุภชัยถูกมิโลวาน ราเยวัชเรียกตัวติดทีมชาติไทยชุดใหญ่ในนัดกระชับมิตรที่จะพบกับฮ่องกงและตรินิแดดและโตเบโก ต่อมาในวันที่ 11 ตุลาคม ศุภชัยลงเล่นให้กับทีมชาติชุดใหญ่เป็นครั้งแรกในนัดที่ไทยบุกไปชนะฮ่องกง 1–0 ต่อมาในวันที่ 9 พฤศจิกายน การแข่งขันฟุตบอลชิงแชมป์แห่งชาติอาเซียน ศุภชัยทำประตูแรกในนามทีมชาติในนัดที่ไทยเอาชนะติมอร์เลสเตไปได้ 7–0 ที่ราชมังคลากีฬาสถาน
วิหคนครา
วิหคนครา ( ) หรือชื่อเดิมว่า ตำนานอาณาจักรเหนือเวหา เป็นละครโทรทัศน์ที่สร้างขึ้นในปี ค.ศ. 2016 นำแสดงโดย จาง หรั่วหยุน, กวน เสี่ยวถง, หลิว ฉ่าง, จวี จิ้งอี, เฉิน หรัวเซวียน ออกอากาศทางช่อง Jiangsu Television ในประเทศจีน และออกอากาศทางช่อง 9 ใน ประเทศไทย และเมื่อละครเรื่องนี้จบลง ละครเรื่องต่อไปที่จะออกอากาศคือ ฉู่เฉียว จอมใจจารชน
เรื่องราวเกิดขึ้นในดินแดน 9 ทวีป อาณาจักรอันยิ่งใหญ่แห่งท้องฟ้ามีเผ่าวิหคที่มีปีกสามารถบินได้ มนุษย์เชื่อว่าพวกเขาคือ เทพเจ้า ที่อาศัยอยู่บนเขากู่เส้อซาน เผ่าวิหคได้สร้างวิหคนคราขึ้นอย่างยิ่งใหญ่ ทำให้เผ่าพันธุ์อื่นต่างชิงชังริษยา แต่แล้วก็เกิดฝนฟ้าคะนอง เกิดสายฟ้าผ่าลงกลางเมืองวิหคนครา และเผาทำลายเมืองจนพังทลายลงไปมาก ทำให้ชาวเมืองวิหคโกรธเคือง และคิดว่าเป็นฝีมือของเผ่ามนุษย์ จึงทำให้เกิดสงครามระหว่าง 2 เผ่าพันธุ์ ต่อสู้กันอย่างดุเดือด และยากที่จะยุติลงได้
กวน เสี่ยวถง
กวน เสี่ยวถง ( ; เกิดวันที่ 17 กันยายน ค.ศ. 1997) เป็นนักแสดง และนักร้องสาวชาวจีน เธอมีชื่อเสียงจากการแสดงภาพยนตร์เรื่อง "Nuan", "The Promise" and "The Left Ear" และละครโทรทัศน์เรื่อง "To Be a Better Man".
กวน เสี่ยวถง เป็นนักแสดงจีนที่คลุกคลีอยู่ในวงการบันเทิงจีนมาตั้งแต่เด็ก เริ่มแสดงละครโทรทัศน์จีนเรื่องแรกตั้งแต่อายุประมาณ 4 ขวบเศษ เนื่องจากพ่อของเธอก็เป็นนักแสดงเช่นกัน จึงพาลูกสาวไปร่วมแสดงในซีรี่ย์ด้วย ซึ่งผู้ชมชาวจีนส่วนหนึ่งต่างก็พูดว่า เธอมีพรสวรรค์ด้านการแสดงมาจากพ่อของเธอนั่นเอง มาถึงตอนนี้เธอมีผลงานการแสดงทั้งหมดกว่า 80 เรื่อง แต่เธอเพิ่งจะได้รับบทนางเอกในซีรี่ย์จีนเป็นครั้งแรกเมื่อปี 2016 นี่เอง จากซีรี่ย์จีนเรื่อง ตำนานอาณาจักรเหนือเวหา เรื่องราวเกี่ยวกับเหล่าเทพ และเผ่าพันธ์ต่างๆ โดยเธอเป็น อี้ฝูหลิง ธิดาเทพดาวหาง
แต่ผลงานที่ทำให้เธอโด่งดังมากที่สุดคือ Love of Aurora (2016) ซึ่งเธอรับบทเป็น หานเสียงจื่อ มีเรื่องราวเกี่ยวกับความรักใสๆ ของผู้หญิงวัยเรียนที่ต่างตามหาความฝันของตนเอง กับเรื่อง Untouchable Lovers (2018) หรือที่คนไทยรู้จักกันในชื่อ หงส์ขังรัก ที่ดัดแปลงบทมาจากนิยาย โดยเธอรับบทเป็น ฉู่อวี้ ผู้หญิงที่ตื่นขึ้นมาแล้วพบว่าตัวเองย้อนกลับไปในอดีตกว่าพันปี ซึ่งละครรื่องนี้ทำให้เรตติ้งในการรับชมในประเทศจีนสูง เพราะได้ประกบคู่กับพระเอก ซ่ง เหว่ยหลง The same year, she was cast in the fantasy romance film "Turandot" alongside Dylan Sprouse.
อา หลี่ยา
อา หลี่ยา ( ) เป็นนักแสดงสาวชาวจีน มีผลงานเด่นคือ วิหคนครา
ทัง จิงเหม่ย์
ทัง จิงเหม่ย์ ( เกิดวันที่ 24 พฤษภาคม ค.ศ. 1987) เป็นนักแสดงชาวจีน เธอมักจะได้รับบทสมทบ หรือรับเชิญเสมอ
ฉิน กำเนิดแผ่นดินมังกร
ฉิน กำเนิดแผ่นดินมังกร ( ) หรือชื่อเดิมว่า จิ๋นซีฮ่องเต้ องค์จักรพรรดิผู้พิชิต เป็นละครโทรทัศน์ที่สร้างขึ้นในปี ค.ศ. 2016 นำแสดงโดย โฮ่ว หยง, จาง จื้อเฟ่ย, เกา หยวนหยวน, ตู้ อู้ลู่, ลหฺวี่ จ้ง, ซุน เฟ่ยหู, ซู หานซาน, โย่ว หยง ออกอากาศทางช่อง Jiangsu Television ในประเทศจีน และออกอากาศทางช่อง 9 ใน ประเทศไทย ละครเรื่องนี้มีภาคต่อคือ The Qin Empire II, The Qin Empire III
ใน “ศึกเส้าเหลียง" แคว้นฉินพ่ายแพ้ในสงครามอย่างราบคาบพร้อมทั้งสูญเสียดินแดนบางส่วนให้แก่แคว้นเว่ย หยิง ซือซี่ ผู้นำแคว้นฉินต้องจบชีวิตลง โดยมี หยิง ชวีเหลียง ลูกชายคนรองขึ้นครองอำนาจต่อ และนี่เป็นจุดเริ่มต้นของการปฏิรูปบ้านเมืองอย่างพลิกฟ้าคว่ำแผ่นดิน การปฏิรูปดำเนินไปได้ยี่สิบกว่าปี หลังจากนั้น แคว้นฉินเต็มไปด้วยความมั่งคั่งและเข้มแข็งแก่ประเทศชาติและกองทัพ จนสามารถยึดคืนดินแดนที่เสียให้แก่แคว้นเว่ยกลับคืนมาได้ จนเป็นเลื่องลือไปทั่วทุกแคว้น และสามารถรวบรวมแคว้นทั้งเจ็ดเข้าเป็นหนึ่งเดียว และก่อตั้งเป็นราชวงศ์ฉินของฉินซีฮ่องเต้
แดนซ์ แดนซ์ แดนซ์ ไทยแลนด์
แดนซ์ แดนซ์ แดนซ์ ไทยแลนด์ () เป็นรายการเรียลลิตี้โชว์เกี่ยวกับการเต้นแข่งขันของเซเลบริตี้ 6 คู่ เพื่อชิงเงินรางวัล 1 ล้านบาทเพื่อมอบให้แก่หน่วยงานการกุศล โดยบริษัท ทีวี ธันเดอร์ จำกัด (มหาชน) ซื้อลิขสิทธิ์มาจากบริษัท TALPA ถือเป็นรายการแรกของเอเชียที่ใช้เทคโนโลยี อ็อกเมนเต็ด เรียลลิตี้ (Augmented Reality) หรือเทคโนโลยีภาพเสมือนจริง โดยเริ่มออกอากาศทาง LINE TV ครั้งแรก วันที่ 17 กันยายน 2561ลำดับการแสดงเรียงจากตอนที่ออกอากาศ
ผู้เข้าแข่งขัน 1 คู่ ที่ได้รับคะแนนรวมทั้ง 3 สัปดาห์น้อยที่สุด จะถูกคัดออกจากการแข่งขัน
บีเอ็นเคเฟสติวัล
บีเอ็นเคเฟสติวัล () เดิมต้นฉบับมาจากเพลง "AKB Festival" หนึ่งในเพลงจาก Team Surprise 1st Stage ซึ่งคัฟเวอร์เป็นภาษาไทยในซิงเกิลลำดับที่ 5 ของบีเอ็นเคโฟร์ตีเอต โดยประกอบด้วย 3 เพลง ได้แก่ "BNK Festival (บีเอ็นเคเฟสติวัล)", "Mata Anata no Koto wo Kangaeteta (คิดถึง...)" และ "Temodemo no Namida (ถึงแม้จะมีน้ำตา)" โดยวงได้ประกาศเปิดตัวซิงเกิลและสมาชิกของซิงเกิล (ยกเว้นเพลง "Mata Anata no Koto wo Kangaeteta" ซึ่งจะทำการออดิชั่นในภายหลัง) ในงานถ่ายรูปคู่ หรือ ทูช็อต (2-Shot) เมื่อวันที่ 30 กันยายน พ.ศ. 2561 ที่ ไบเทค บางนา
ในซิงเกิลนี้เป็นครั้งแรกที่มีบัตรเลือกตั้งมาในซิงเกิล เพื่อสามารถใช้สิทธิในการออกเสียงเลือกสมาชิกเซ็มบัตสึของซิงเกิลที่ 6 ได้ โดยซิงเกิลนี้จะแบ่งเป็น 2 รูปแบบ ได้แก่ ไทป์ CD Limited Edition จะประกอบไปด้วย แผ่นซีดีซิงเกิลที่ 5, รูปสุ่มสมาชิก, บัตรเข้าร่วมงานจับมือ (แบ่งตามวันจับมือ 6 วัน) และโค้ดลงคะแนนในการเลือกตั้งเซ็มบัตสึบีเอ็นเคโฟร์ตีเอตเป็นการทั่วไป ประจำซิงเกิลที่ 6 ซึ่งไทป์นี้จะมีเพียง 300,000 แผ่น ราคา 350 บาท เปิดให้สั่งซื้อล่วงหน้าวันที่ 8 พฤศจิกายน ถึงวันที่ 3 ธันวาคม พ.ศ. 2561 หรือจนกว่าสินค้าจะหมด และไทป์ Music Card Edition จะประกอบไปด้วย บัตรแข็งที่ระลึกสุ่มสมาชิก, Digital Track สำหรับดาวน์โหลดเพลง, Digital Item ภายในแอปพลิเคชัน BNK48 Official และโค้ดลงคะแนน 6th Single Senbatsu General Election ในไทป์นี้จะไม่จำกัดจำนวน ราคา 200 บาท เปิดให้สั่งซื้อล่วงหน้าวันที่ 8 พฤศจิกายน พ.ศ. 2561 ถึงวันที่ 22 มกราคม พ.ศ. 2562 ทาง BNK48 Shop
วันที่ 29 ตุลาคม พ.ศ. 2561 ช่วงเช้าวงได้ทำการออดิชั่นสมาชิก 38 คน ที่ลงสมัครเป็นเซ็มบัตสึเพลงรอง "Mata Anata no Koto wo Kangaeteta (คิดถึง...)" เหลือ 22 คน และในช่วงเย็นวันเดียวกันได้ออดิชั่นรอบสุดท้ายและประกาศผล 11 คน พร้อมถ่ายทอดสดผ่านเฟสบุ๊คของวง วันที่ 22 พฤศจิกายน ปีเดียวกัน วงได้เผยแพร่มิวสิกวีดีโอเพลง "บีเอ็นเคเฟสติวัล" และต่อมาวันที่ 24-25 พฤศจิกายน ได้เปิดตัวเพลง "บีเอ็นเคเฟสติวัล" และเพลง "คิดถึง..." เป็นครั้งแรกในงาน TOYOTA Master CS:GO Bangkok 2018 ที่อินดอร์ สเตเดียม หัวหมาก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
สะใภ้นางรำ
สะใภ้นางรำ 
เป็นนวนิยายของ นันทนา วีระชน ออกอากาศครั้งแรก ในสถานี ช่อง 7 เอชดี ใน ปี พ.ศ. 2562 ปัจจุบัน
สะใภ้นางรำ เป็นละครโทรทัศน์ แนว ดราม่า ผลิตโดย บริษัท โฟร์ดี ครีเอทีฟ จำกัด เป็นบทประพันธ์ของ : นันทนา วีระชน เป็นบทโทรทัศน์ : กำกับการแสดงโดย สิทธิวัชร์ ทับแป้นวงษ์ นำแสดงโดย พีรวัศ กุลนันท์วัฒน์,ณทรรศชัย จรัสมาส,พัชญา เพียรเสมอ,ใจบัว ฮิดดิง,นวพล ภูวดล,กชกร ส่งแสงเติม,ฐปนัท สัตยานุรักษ์,ชัชฎาภรณ์ ธนันทา,พิมพ์ชนก แก้วลุ่มใหญ่ และนักแสดงอีกมากมาย ออกอากาศทาง ช่อง 7 เอชดี
ฟาง ล่า
ฟาง ล่า (; ตาย ค.ศ. 1121) เป็นหัวหน้ากบฏชาวจีนซึ่งก่อการกำเริบต่อต้านราชวงศ์ซ่ง (宋朝) เรื่องราวของเขาได้รับการดัดแปลงเป็นนิยายเรื่อง "ซ้องกั๋ง" (宋江) ซึ่งมีเขาเป็นตัวละครหลักฝ่ายร้ายและเป็นหนึ่งในคู่ต่อสู้ของ 108 ขุนศึก (一百单八將)
ฟาง ล่า เป็นชาวจังหวัดเช่อ (歙州) ปัจจุบัน คือ เทศมณฑลเช่อ (歙县), มณฑลอานฮุย (安徽省) แต่เอกสารบางฉบับว่า เขาเป็นชาวเทศมณฑลชิงซี (清溪縣) ปัจจุบัน คือ เทศมณฑลฉุนอาน (淳安縣), มณฑลเจ้อเจียง (浙江省)
ใน ค.ศ. 1120 เขานำพาประชาชนลุกฮือขึ้นต่อต้านราชวงศ์ซ่ง โดยเริ่มที่หมู่บ้านซีเสี่ยน (七賢村) ในจังหวัดเช่อ แต่เอกสารบางฉบับว่า เริ่มที่เมืองว่านเหนียน (萬年鄉) ในเทศมณฑลชิงซี
กองกำลังของฟาง ล่า ยึดจังหวัดหาง (杭州) ได้ ก่อนจะยึดภาคส่วนอื่น ๆ ซึ่งปัจจุบัน คือ มณฑลเจียงซี (江西省), มณฑลเจียงซู (江苏省), มณฑลเจ้อเจียง, และมณฑลอานฮุย ประกอบด้วยเทศมณฑล 52 แห่ง และจังหวัด 6 แห่ง
ครั้น ค.ศ. 1121 ราชวงศ์ซ่งส่งขุนพลหวัง เยฺวียน (王淵) นำทัพมาปราบ หาน ชื่อจง (韓世忠) ลูกน้องของหวัง เยฺวียน ปลอมตัวเข้ามาเป็นไส้ศึกในเทศมณฑลชิงซีและยึดครองเทศมณฑลไว้ได้ ทำให้ฟาง ล่า และลูกน้องอีก 52 คนถูกจับกุม ขุนพลถง กว้าน (童貫) คุมตัวพวกเขากลับไคเฟิง (开封) เมืองหลวง และสี่เดือนถัดมา พวกเขาถูกพิพากษาว่า เป็นกบฏ และถูกประหารชีวิตด้วยการถลกหนังในไคเฟิง
นวนิยาย "ซ้องกั๋ง" พรรณนาเรื่องราวซึ่งกึ่งแต่งขึ้นของฟาง ล่า ในการยุทธ์กับ 108 ขุนศึกแห่งเขาเหลียง (梁山) ความว่า จักพรรดิซ่งฮุ่ยจง (宋徽宗) ส่งชาวเขาเหลียงไปปราบกบฏและรบกับราชวงศ์เหลียว (遼朝) ทางเหนือ หนึ่งในกบฏที่ต้องถูกปราบ คือ กลุ่มของฟาง ล่า ซึ่งตั้งมั่นอยู่ที่เจียงหนาน (江南) แต่การรบกับฟาง ล่า ทำให้ขุนศึก 108 คนตายลง 59 คน ชาวเขาเหลียงจึงส่งไฉ จิ้น (柴進) กับย่าน ชิง (燕青) เข้าไปเป็นไส้ศึก ทำให้จับฟาง ล่า ได้ในที่สุด ฟาง ล่า พยายามหลบหนี แต่ถูกภิกษุหลู่ จื้อเชิน (魯智深) จับตัวไว้ได้ ขุนพลถง กว้าน จึงคุมตัวกลับไคเฟิง สี่เดือนถัดมา เขาถูกพิพากษาว่า เป็นกบฏ และถูกประหารชีวิตด้วยวิธีหลิงฉือ (凌遲) คือ เชือดเป็นพันชิ้นหมื่นชิ้นให้ตายอย่างช้า ๆ
มงมาทร์
มงมาทร์ () คือเนินเขาขนาดใหญ่ในกรุงปารีส ประเทศฝรั่งเศส ตั้งอยู่ทางทิศตะวันออกเฉียงเหนือของหอไอเฟล เนินนี้มีความสูง 130 เมตรเหนือระดับน้ำทะเล และยังเป็นที่ตั้งของมหาวิหารซาเคร-เกอร์ ถือเป็นจุดชมวิวยอดนิยมของเมืองและใช้เป็นสถานที่ถ่ายทำภาพยนตร์หลายต่อหลายเรื่อง
คำว่า "มงมาทร์" ในภาษาฝรั่งเศสนั้น มาจากศัพท์ละติน "Mons Martis" ที่แปลว่า "เนินเขาแห่งเทพมาร์ส" อันเป็นนามเทพโรมันแห่งสงคราม
พระราชวังชาร์ล็อทเทินบวร์ค
พระราชวังชาร์ล็อทเทินบวร์ค () เป็นพระราชวังที่ใหญ่ที่สุดในกรุงเบอร์ลิน ประเทศเยอรมนี ก่อสร้างขึ้นระหว่าง ค.ศ. 1695–1713 โดยดำริของพระนางโซฟี ชาร์ล็อทเทอ พระชายาในฟรีดริชที่ 1 ดยุกแห่งปรัสเซีย พระราชวังแห่งนี้ถูกออกแบบโดยสถาปนิกโยฮัน อาร์น็อลท์ เนริง (Johann Arnold Nering) ด้วยสถาปัตยกรรมบารอก มีความสูงสองชั้นครึ่งพร้อมด้วยหอหลังคาโดมทองแดง
เมื่อฟรีดริชสถาปนาตนเองเป็นพระเจ้าฟรีดริชที่ 1 แห่งปรัสเซีย ใน ค.ศ. 1701 พระองค์ก็ทรงมอบหมายให้สถาปนิกหลวง โยฮัน ฟรีดริช ฟ็อน เอโอซันเดอร์ (Johann Friedrich von Eosander) เดินทางไปศึกษาพัฒนาการทางสถาปัตยกรรมในอิตาลีและฝรั่งเศส โดยเฉพาะที่พระราชวังแวร์ซาย เมื่อเขาเดินทางกลับมาใน ค.ศ. 1702 เขาก็เริ่มออกแบบพระราชวังให้มีความใหญ่โตกว่าเดิม โดยออกแบบให้อาคารมีสองปีกที่หันหน้าเข้าหาลานกว้างขนาดใหญ่ เมื่อพระนางโซฟี ชาร์ล็อทเทอ สิ้นพระชนม์ใน ค.ศ. 1705 พระเจ้าฟรีดริชจึงทรงตั้งชื่อพระราชวังแห่งนี้ตามชื่อของพระนางเพื่อเป็นอนุสรณ์
พระราชวังแห่งนี้ได้รับความเสียหายมากใน ค.ศ. 1943 ช่วงสงครามโลกครั้งที่สอง ก่อนที่จะได้รับการบูรณะให้มีสภาพดังเดิมในปลายคริสต์ศตวรรษที่ 20 พระราชวังแห่งนี้เคยถูกใช้เป็นทำเนียบประธานาธิบดีเยอรมนีระหว่าง ค.ศ. 2004–2006
โรบิน เมดฟอร์ธ-มิลส์
โรบิน เมดฟอร์ธ-มิลส์ () เกิดเมื่อวันที่ 8 ธันวาคม 2485 ณ ยอร์กเชอร์ ประเทศอังกฤษ สหราชอาณาจักร เป็นบุตรชายของ ไครี มิลส์ และ นอรา เมดฟอร์ธ บิดาชองเชาเป็นเจ้าของฟาร์มโคนม ด้านการศึกษา เขาได้รับการศึกษาในโรงเรียนมัธยมเซาต์ โฮเดน เคานต์ตี้ ใกล้เพอสันใน อีสต์ไรดิงแห่งยอร์กเชอร์ ซึ่งในปี 2510 เขาเป็นประธานสมาคมฟุตบอล เขาจบการศึกษาจากมหาวิทยาลัยเดอแรม ปริญญาตรีด้านภูมิศาสตร์ ต่อมาเขาได้รับปริญญาเอก และ ต่อมาเป็นอาจารย์ของภูมิศาสตร์เดอร์แฮม เมื่อจบออกมาแล้ว เขาเป็นวิทยากรในด้านภูมิศาสตร์ที่เมืองเดอร์แฮม ตั้งแต่ปีพ.ศ. 2517-2526 และต่อมาได้เป็นหุ้นส่วนร่วมงานวิจัยในสาขาวิจัยเกี่ยวกับสิ่งแวดล้อม ตั้งแต่ปีพ.ศ. 2526-2533 นอกเหนือจากการทำงานภูมิศาสตร์ของเขาใน เดอร์แฮม เขายังทำงานให้กับยูเอ็นระบบ โดยทำหน้าที่เป็นผู้เชี่ยวชาญของสหประชาชาติในโครงการเกี่ยวกับองค์การแรงงานระหว่างประเทศใน ประเทศซูดาน ในช่วงกลางปี 2513 ในองค์การยูนิเซฟใน ของการระดมทุนสำนักงานในกรุงเจนีวา ในช่วงปี 2533 และต่อมาในการดำเนินงานด้านมนุษยธรรมในภาคเหนือของ อิรัก ในช่วงกลางปี 2513 หลังจากที่สงครามอ่าวเปอร์เซีย สงบลง หลังจากนั้นเขาได้โพสต์ข้อความไปยังยูนิเซฟอีกครั้งในเจนีวา และยังเป็นช่วงสั้นๆ ในนิวยอร์ก ในช่วงปลายปี 2533 เป็นเวลาหลายปีหลังจากการล่มสลายของระบอบการปกครองของนิโคไล เชาเชสกู เขามีส่วนเกี่ยวข้องในความพยายามที่จะนำความช่วยเหลือด้านมนุษยธรรมให้กับเด็กกำพร้าสถาบันและคนยากจนอื่นๆในโรมาเนีย และเป็นผู้ก่อตั้งสมาชิกของกองทุนสงเคราะห์ภาคตะวันออกเฉียงเหนือโรมาเนีย ซึ่งได้รับความช่วยเหลือจากเจ้าหญิงเอเลนาแห่งโรมาเนีย
ด้วยความที่เขาทำงานหลักในโรมาเนีย และองค์กรส่วนมากของเขาได้รับความอุปถัมภ์ของเจ้าหญิงเอเลนาแห่งโรมาเนีย ทำให้เขาและพระองค์เกิดความรักขึ้น และเขาได้ขอพระราชทานพระบรมราชานุญาตจาก สมเด็จพระราชาธิบดีมีไฮที่ 1 แห่งโรมาเนีย กับ สมเด็จพระราชินีอานาแห่งโรมาเนีย เพื่อเสกสมรสกับเจ้าหญิงเอเลนา ซึ่งทั้ง 2 พระองค์มิได้ขัดข้อง และทรงมีพระบรมราชานุญาตให้งานเสกสมรสจัดขึ้นเมื่อวันที่ 20 กรกฎาคม 2526 ณ เดอแรม โดยทั้งคู่มีโอรส-ธิดา คือ
ทั้งคู่ทรงหย่ากันในวันที่ 28 พฤศจิกายน พ.ศ. 2534 ซึ่ง เจ้าหญิงเอเลนาแห่งโรมาเนีย ทรงเสกสมรสใหม่กับ อเล็กซานเดอร์ ฟิลิป นิกสัน แม็คอาเธอร์ ในปี 2541
โรบิน เมดฟอร์ธ-มิลส์ ถึงแก่กรรมลงเมื่อวันที่ 2 กุมภาพันธ์ 2545 สิริอายุรวม 59 ปี
พิพิธภัณฑ์สัตววิทยา มหาวิทยาลัยเกษตรศาสตร์
พิพิธภัณฑ์สัตววิทยา มหาวิทยาลัยเกษตรศาสตร์ () เป็นพิพิธภัณฑ์ที่จัดแสดงนิทรรศการและตัวอย่างสัตว์ ตามความหลากหลายทางชีวภาพและวิวัฒนาการของสัตว์ที่พบในประเทศไทย อาทิ สัตว์ไม่มีกระดูกสันหลังขนาดเล็ก สัตว์มีกระดูกสันหลังขนาดใหญ่ สัตว์ใกล้สูญพันธ์ สัตว์หายาก สัตว์เลี้ยงลูกด้วยน้ำนม กลุ่มหอยทะเล จระเข้ นก สัตว์ชนิดพันธ์ุใหม่ของโลกที่ค้นพบโดยคณาจารย์ของภาควิชาฯ เป็นต้น และมีร้านขายของที่ระลึกภายในบริเวณด้วย โดยพิพิธภัณฑ์แห่งนี้อยู่ภายใต้การกำกับดูแลของภาควิชาสัตววิทยา คณะวิทยาศาสตร์ มหาวิทยาลัยเกษตรศาสตร์
ในปี พ.ศ. 2509 ได้มีการก่อตั้ง "พิพิธภัณฑ์สัตววิทยา" ขึ้น โดยได้มีการเก็บรวบรวมตัวอย่างสัตว์จากทุกประเภทและรวบรวมสะสมเรื่อยมาจนถึงปัจจุบัน
พิพิธภัณฑ์สัตววิทยาได้มีการปรับปรุงนิทรรศการภายใน เพื่อให้เนื้อหามีความทันสมัยน่าสนใจและได้ทำพิธีเปิดพิพิธภัณฑ์ในรูปแบบใหม่ เมื่อวันที่ 27 พฤศจิกายน 2558 การเดินทางมายังพิพิธภัณฑ์สัตววิทยา มหาวิทยาลัยเกษตรศาสตร์ เดินทางได้หลายเส้นทาง
ทีเกอร์ 131
รถถังทีเกอร์ 131 เป็นรถถังหนักรุ่นไทเกอร์ 1 ของเยอรมันที่ถูกยึดครองโดยกรมทหารหลวงรถถังที่ 48 ของอังกฤษที่ตูนีเซียในช่วงสงครามโลกครั้งที่สอง ถูกเก็บรักษาไว้ที่พิพิธภัณฑ์รถถังในโบวินตัน ประเทศอังกฤษ เป็นรถถังไทเกอร์เพียงคันเดียวที่ยังคงสามารถใช้งานได้อยู่จนถึงทุกวันนี้
นวยาน
นวยาน (เทวนาครี: नवयान, ) แปลว่า "ยาน (พาหนะ) ใหม่" เป็นนิกายหนึ่งในศาสนาพุทธในประเทศอินเดีย ที่เกิดขึ้นจากการตีความศาสนาขึ้นใหม่ของภีมราว รามชี อามเพฑกร () ผู้มีชาติกำเนิดมาจากชนชั้นทลิต (, "มิควรข้องแวะ") ในยุคที่อินเดียตกเป็นอาณานิคม เขาได้รับการศึกษาจากต่างประเทศ กระทั่งในปี พ.ศ. 2478 เขามีความประสงค์เปลี่ยนศาสนาจากฮินดูไปนับถือศาสนาพุทธ อามเพฑกรได้ศึกษาคติและหลักธรรมคำสอนทางศาสนาเช่นจตุราริยสัจและอนัตตา ซึ่งเขาปฏิเสธความเชื่อเรื่องดังกล่าว แต่ได้นำคำสอนทางศาสนาไปตีความใหม่เรียกว่า นวยาน หรือ "ยานใหม่" แห่งพุทธศาสนา บางแห่งก็เรียกนิกายนี้ว่า ภีมยาน () ตามชื่อต้นของอามเพฑกรคือ "ภีมราว" ต่อมาเมื่อวันที่ 13 ตุลาคม พ.ศ. 2499 อามเพฑกรได้ประกาศละจากนิกายหีนยานและมหายาน รวมทั้งศาสนาฮินดู ทว่าเขาก็เสียชีวิตลงหลังการเปลี่ยนศาสนาจากฮินดูไปนับถือนวยานได้เพียงหกสัปดาห์
ด้านขบวนการพุทธศาสนิกชนทลิต () ของประเทศอินเดีย ได้ประกาศให้นวยานเป็นนิกายใหม่ ที่มีหลักธรรมต่างออกไปจากหีนยาน, มหายาน และวัชรยาน โดยนิกายนวยานไม่ต้องบำเพ็ญตนหรือรักษาศีล ปฏิเสธสมณเพศ ไม่เชื่อเรื่องกรรม, สังสารวัฏ, วิปัสสนา, นิพพาน และอริยสัจ ซึ่งล้วนเป็นพื้นฐานของพุทธศาสนานิกายอื่น ๆ ถือเป็นการตีความศาสนาพุทธใหม่ แต่จะนำหลักธรรมของพระพุทธเจ้ามาต่อสู้กับปัญหาเรื่องชนชั้นวรรณะและความเสมอภาคในสังคม
อามเพฑกรเรียกนิกายนวยานว่า ศาสนาพุทธใหม่ () และหนังสือ "พระพุทธเจ้าและธรรมะของพระองค์" () ซึ่งเขียนโดยอามเพฑกร ถือเป็นหนังสือศักดิ์สิทธิ์ของชาวนวยาน
จากการสำรวจสำมะโนครัวประชากรอินเดีย พ.ศ. 2554 พบว่ามีพุทธศาสนิกชนชาวอินเดียจำนวน 8.4 ล้านคน ในจำนวนนี้นับถือนิกายนวยานจำนวน 7.3 ล้านคน หรือคิดเป็นร้อยละ 87 ของจำนวนพุทธศาสนิกชนทั้งหมดในประเทศ และส่วนใหญ่อาศัยอยู่ในรัฐมหาราษฏระจำนวน 6.5 ล้านคน หรือคิดเป็นร้อยละ 90 จากจำนวนผู้นับถือนิกายนวยานทั้งหมดในประเทศ พุทธศาสนิกชนนิกายนวยานส่วนใหญ่มีทั้งชาวทลิตและคนที่ร่ำรวย มีอัตราการรู้หนังสือร้อยละ 81.29 ซึ่งสูงกว่าค่าเฉลี่ยระดับประเทศคือร้อยละ 72.98
หออัครศิลปิน
หออัครศิลปิน จัดตั้งขึ้นโดยสำนักงานคณะกรรมการวัฒนธรรมแห่งชาติในปี พ.ศ. 2539 ในโอกาสเฉลิมพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงครองสิริราชสมบัติครบ 50 ปี ก่อสร้างบนพื้นที่ 5 ไร่ ในรูปแบบสถาปัตยกรรมไทยร่วมสมัย ตั้งอยู่ที่ตำบลคลองห้า อำเภอคลองหลวง จังหวัดปทุมธานี ปัจจุบันอยู่ในความดูแลของกรมส่งเสริมวัฒนธรรม กระทรวงวัฒนธรรม
ตัวอาคารประกอบด้วยอาคารหลักที่ใช้จัดแสดงนิทรรศการพระราชประวัติและผลงานศิลปะฝีพระหัตถ์ขององค์อัครศิลปิน รายล้อมด้วยอาคารรูปตัวยู ที่จัดแสดงนิทรรศการประวัติและผลงานของศิลปินแห่งชาติภายใต้แนวคิดอัครศิลปิน ซึ่งรายล้อมด้วยศิลปินแห่งชาติที่ทรงให้การอุปถัมภ์
ในปีพุทธศักราช 2539 สำนักงานคณะกรรมการวัฒนธรรมแห่งชาติได้จัดตั้งหออัครศิลปินขึ้น เพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร ในโอกาสฉลองสิริราชสมบัติครบ 50 ปี พุทธศักราช 2539 โดยในพิธีเปิด สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในพิธีเปิดอย่างเป็นทางการเมื่อวันจันทร์ที่ 17 พฤษภาคม พ.ศ. 2553 ซึ่งกระทรวงวัฒนธรรมได้มอบหมายให้กรมส่งเสริมวัฒนธรรม กระทรวงวัฒนธรรม เป็นหน่วยงานที่ควบคุมบริหารจัดการกิจการที่เกี่ยวข้องทั้งหมด "อัครศิลปิน" แปลว่า "ผู้มีศิลปะอันเลอเลิศ" หรือ "ผู้เป็นใหญ่ในศิลปิน" หออัครศิลปิน ออกแบบโดย นาย สตวัน ฮ่มซ้าย และคณะ ซึ่งอยู่ภายใต้การดูแลของกรมศิลปากร ในปี พ.ศ. 2554 ในมหาอุทกภัย พ.ศ. 2554 ซึ่งเป็นมหาอุทกภัยน้ำท่วมครั้งยิ่งใหญ่ของประเทศไทย ทำให้หออัครศิลปิน ซึ่งอยู่ในพื้นที่จ.ปทุมธานี ได้รับความเสียหายจากน้ำท่วม ทำให้หออัครศิลปินได้รับความเสียหายกว่า 2 ล้านบาท
หออัครศิลปิน มีส่วนประกอบหลักนำเสนอพระราชประวัติและพระราชกรณียกิจของพระบาทสมเด็จพระเจ้าอยู่หัว รัชกาลที่ 9 ด้านศิลปะและวัฒนธรรม และผลงานด้านศิลปะและวัฒนธรรมของสมเด็จพระเทพรัตนราชสุดาฯ สยามบรมราชกุมารี และผลงานของศิลปินแห่งชาติทุกสาขาโดยจัดแสดงเป็นหมวดหมู่สาขาของศิลปินแห่งชาติในแต่ละด้าน
หออัครศิลปินมีทั้งหมด 3 ชั้น อันได้แก่ ห้องบริหาร ห้องนิทรรศการชั่วคราว และห้องนิทรรศการถาวร โดยห้องที่มีความสำคัญที่สุดคือ ห้องอัครศิลปิน ซึ่งเป็นที่ประดิษฐานบุษบกไม้ประดับกระจก ปิดทองตรงกึ่งกลางห้องและภายในบุษบกประดิษฐานพระราชลัญจกรประจำพระองค์ รัชกาลที่ 9 จำลองบนพานแว่นฟ้า เปรียบเสมือนตัวแทนของพระองค์พระบาทสมเด็จพระเจ้าอยู่หัว รัชกาลที่ 9 ซึ่งฐานโดยรอบมีสื่อวีดิทัศน์แสดงพระราชประวัติและพระราชกรณียกิจจำนวน 9 ตอน โดยนำเสนอเป็นสื่อคอมพิวเตอร์ระบบสัมผัส เมื่อผู้ชมคุกเข่าตามจุดต่าง ๆ จะได้รับชมอย่างต่อเนื่อง โดยมีฉากหลังเป็นจิตรกรรมฝาผนังเรื่องไตรภูมิ ด้านซ้ายและด้านขวาเป็นกระจกแกะลายเทพชุมนุม มีความหมายว่า เหล่าเทวดาต่างสักการะพระบาทสมเด็จพระเจ้าอยู่หัว รัชกาลที่ 9 ผู้ทรงเปรียบเสมือนสมมติเทพ
นอกจากพื้นที่จัดแสดงแล้วหออัครศิลปินยังมีห้องฝึกอบรม ร้านขายของที่ระลึก ห้องสมุดที่รวมพระราชนิพนธ์ในสมเด็จพระเทพรัตนราชสุดาฯ สยามบรมราชกุมารี และผลงานวรรณกรรมของศิลปินแห่งชาติทุกท่าน โดยใช้สื่อผสมที่ทันสมัย มีห้องบรรยาย ห้องพักศิลปิน เวทีการแสดง โรงภาพยนตร์ และห้องคาราโอเกะ สำหรับฝึกเพลงของศิลปินแห่งชาติที่รู้จักเป็นอย่างดี โดยรายละเอียดในหออัครศิลปินในชั้นที่ 2 ประกอบด้วย 6 ส่วน ดังนี้
ส่วนของชั้นที่ 2 มีการจัดแสดง โดยได้แบ่งเนื้อหาไว้เป็น  6  ส่วน ดังต่อไปนี้
ส่วนของชั้นที่ 3 มีการจัดแสดง "ดนตรีและการพระราชนิพนธ์เพลง" การจัดแสดงนิทรรศการประวัติและผลงานของศิลปินแห่งชาติ จำนวนทั้งสิ้น 151 ท่าน ห้องนิทรรศการศิลปินแห่งชาติ สาขาวรรณศิลป์ ประกอบด้วยส่วนจัดแสดง 7 ส่วน ดังนี้
ฟอร์ทไนท์
ฟอร์ทไนท์ () เป็นวิดีโอเกมออนไลน์ที่เปิดตัวครั้งแรกใน ค.ศ. 2017 และพัฒนาโดย Epic Games โดยให้บริการเป็นชุดซอฟต์แวร์แยกต่างหากที่มีโหมดเกมที่แตกต่างกันซึ่งจะมีส่วนร่วมในเกมเพลย์และเอนจินเกม โหมดเกมยังรวมถึง "" วิดีโอเกมโหมดโคออฟแนวยิง-เอาชีวิตรอด สำหรับผู้เล่นสี่คนเพื่อต่อสู้กับสิ่งมีชีวิตที่เหมือนซอมบีและปกป้องวัตถุที่มีป้อมปราการที่พวกเขาสามารถสร้างได้ และ "" วิดีโอเกมแนวแบทเทิลรอยัล‎เล่นฟรีเพื่อเล่นกับผู้เล่นที่มีถึง 100 คนซึ่งต้องต่อสู้เพื่อเป็นคนสุดท้าย ทั้งสองโหมดเกมได้เปิดตัวใน ค.ศ. 2017 ในฐานะวิดีโอเกมระหว่างการพัฒนา โดยภาค "เซฟเดอะเวิลด์" จะให้บริการเฉพาะสำหรับ ไมโครซอฟท์ วินโดวส์ โอเอสเทน เพลย์สเตชัน 4 และเอกซ์บอกซ์ วัน ขณะที่ "แบทเทิลรอยัล" ได้รับการเปิดตัวสำหรับแพลตฟอร์มนอกเหนือจากนินเท็นโดสวิตช์ ไอโอเอส และแอนดรอยด์
ในขณะที่ทั้งสองวิดีโอเกมประสบความสำเร็จอย่างมากสำหรับ Epic Games "ฟอร์ทไนท์: แบทเทิลรอยัล" กลายเป็นความสำเร็จที่ยิ่งใหญ่และดึงดูดผู้เล่นมากกว่า 125 ล้านคนในเวลาไม่ถึงหนึ่งปี และมีรายได้หลายร้อยล้านดอลลาร์สหรัฐต่อเดือนและนับเป็นปรากฏการณ์ทางวัฒนธรรม
เอ็ม 26 เพอร์ชิง
เอ็ม 26 เพอร์ชิง เป็นรถถังหนัก/รถถังกลางของกองทัพสหรัฐ รถถังนี้ถูกตั้งชื่อมาจากนายพลแห่งกองทัพ จอร์น เจ. เพอร์ชิง ผู้นำกองกำลังรบนอกประเทศในยุโรปในช่วงสงครามโลกครั้งที่หนึ่ง ได้ถูกใช้งานในช่วงเวลาสั้นๆของเดือนสุดท้ายของสงครามโลกครั้งที่สองในช่วงการบุกครองเยอรมนีและอย่างกว้างขวางในช่วงสงครามเกาหลี
เอ็ม24 ชาร์ฟฟี
เอ็ม24 ชาร์ฟฟี(ชื่ออย่างเป็นทางการว่า รถถังเบา, เอ็ม24) เป็นรถถังเบาของสหรัฐที่ถูกใช้งานในช่วงท้ายของสงครามโลกครั้งที่สอง มันยังคงถูกใช้งานในช่วงหลังสงครามโลกครั้งที่สองในความขัดแย้งต่างๆ รวมทั้งสงครามเกาหลี และโดยฝรั่งเศสในสงครามแอลจีเรียและสงครามอินโดจีนครั้งที่หนึ่ง การเข้าประจำการในอังกฤษได้ถูกตั้งชื่อว่า ชาร์ฟฟี มาจากชื่อของนายพลแห่งกองทัพสหรัฐ แอดนา อาร์. ชาร์ฟฟี จูเนียร์ ที่ช่วยการพัฒนาการใช้รถถังในกองทัพสหรัฐ เอ็ม24 ได้ถูกปลดประจำการออกจากกองทัพสหรัฐและกองทัพเนโทในปี ค.ศ. 1960 แต่ยังคงถูกใช้งานโดยประเทศบางส่วนในโลกที่สาม
ยุทธการที่หับป๋า (ค.ศ. 208)
ยุทธการที่หับป๋า () การต่อสู้กันระหว่าง โจโฉ และ ซุนกวน ระหว่างปลาย 208 และต้น 209 ในปลาย ราชวงศ์ฮั่นตะวันออก
ในฤดูหนาวของ 208-209 โจโฉ พ่ายแพ้ต่อ ซุนกวน และ เล่าปี่ ที่ ยุทธการที่ผาแดง แต่เขายังมีค่ายทหารขนาดใหญ่ที่ทางตอนเหนือของ เกงจิ๋ว (ทุกวันนี้ครอบคลุม หูเป่ย และ หูหนาน)
สรรวัชญ์ เดชมิตร
สรรวัชญ์ เดชมิตร () หรือชื่อเดิม วิชะยา เดชมิตร เป็นนักฟุตบอลอาชีพชาวไทย ปัจจุบันเล่นตำแหน่งกองกลางให้กับแบงค็อก ยูไนเต็ดและทีมชาติไทย
สรรวัชญ์เคยเล่นให้กับทีมชาติไทยรุ่นอายุไม่เกิน 23 ปีในการแข่งขันเอเชียนเกมส์ 2010
ในเดือนพฤษภาคม 2559 เขาได้เล่นให้กับทีมชาติไทยในการแข่งขันรอบคัดเลือกฟุตบอลโลก 2018 นัดที่พบกับเวียดนาม
อาหนง
อาหนง (; ราว ค.ศ. 1005–1055) เป็นแม่มด ผู้นำ และนักรบชาวจฺวั้ง (壯) เป็นภริยาของหนง เฉฺวียนฝู (儂全福) ผู้นำชาวจฺวั้งและหนง (儂) ชนกลุ่มน้อยทางชายแดนจีน–เวียดนาม ทั้งเป็นมารดาของขุนศึกหนง จื้อเกา (儂智高; ค.ศ. 1025–1055) นาง พร้อมด้วยสามีและบุตร นำทัพชาวจฺวั้งและหนงออกรบกับชาวจีนและเวียดนามจนเป็นที่เลื่องลือ
อาหนงเกิดราว ค.ศ. 1005 เป็นธิดาของหัวหน้าเผ่าเผ่าหนึ่งซึ่งชาวจีนฮั่นให้ศักดินาเป็นขุนนางชั้นโจว (州) ส่วน Nong Dang-dao พี่ชายหรือน้องชายของนาง ได้ปกครองดินแดนจฺวั้งทั้งมวล อาหนงสมรสกับหนง เฉฺวียนฝู ในราว ค.ศ. 1020 นางและสามีมีบุตรด้วยกันหลายคน หนึ่งในนั้น คือ หนง จื้อเกา
ตำนานในแถบกวังหนาน (廣南) ว่า สุนัขประจำตระกูลบอกนางว่า นางจะให้กำเนิดบุตรได้ต่อเมื่อเห็นกวาง แต่นางเห็นกระบือแล้วก็ให้กำเนิดหนง จื้อเกา ถือเป็นการคลอดผิดฤกษ์ เป็นเหตุให้หนง จื้อเกา พ่ายแพ้ต่อราชวงศ์ซ่ง (宋朝) เมื่อรบกัน
เอกสาร "ซ่งฉื่อ" (宋史) ของจีน ระบุว่า นางเป็นแม่มด กระทำคุณไสยต่าง ๆ รวมถึงการบูชายัญมนุษย์ แต่นักประวัติศาสตร์เชื่อว่า ข้อมูลนี้อาจผ่านการแต่งเติมด้วยอคติของลัทธิขงจื๊อ
อย่างไรก็ดี อาหนงเสนอให้หนง เฉฺวียนฝู สามี ยึดอำนาจการปกครองเผ่าเฉิน (岑) ด้วยการสังหารพี่ชายหรือน้องชายของเขาเองซึ่งเป็นหัวหน้าเผ่า หนง เฉฺวียนฝู ก่อตั้งรัฐฉางเชิง (長生國) โดยมีตนเองเป็นปฐมกษัตริย์ ตั้งอาหนงเป็นราชินี เรียก "หมิงเต๋อหฺวังโฮ่ว" (明德皇后) แล้วตัดความสัมพันธ์กับเวียดนาม ต่อมาใน ค.ศ. 1039 จักรพรรดิลี้ ท้าย ตง (Lý Thái Tông) แห่งเวียดนาม นำทัพมาปราบปราม จับหนง เฉฺวียนฝู และครอบครัวได้ จึงให้ประหารสิ้น เว้นแต่อาหนง และหนง จื้อเกา ผู้บุตร ที่หลบหนีไปได้
อาหนง และหนง จื้อเกา สานสัมพันธ์กับพ่อค้าชาวจีนซึ่งมักเดินทางมาซื้อทองที่กว่างโจว (广州) พ่อค้าคนหนึ่งนาม Huang Wei ชี้แนะแนวทางเอาชนะกองทัพราชวงศ์ซ่งที่ Yong ให้แก่อาหนง และหนง จื้อเกา พวกเขาทำตามและประสบความสำเร็จ จึงมุ่งหน้าไปตีเมืองอื่น ๆ เช่น เหิงเซี่ยน (橫縣) และอู๋โจว (梧州) จนสามารถนำกำลังมาล้อมกว่างตง (广东) ได้ใน ค.ศ. 1052 แต่ไม่สามารถตีเมืองได้
ราชวงศ์ซ่งตั้งค่าหัวอาหนง และหนง จื้อเกา สูงกว่าที่ตั้งไว้สำหรับกบฏในกว่างตง แล้วเรียกประชุมพลไปปราบปรามคนทั้งสองเป็นผลสำเร็จ อาหนง กับหนง จื้อเกา หนีไปยฺหวินหนาน (云南) และพยายามจะเรียกระดมพลที่นั่น แต่ถูกจับกุมเสียก่อน อาหนงถูกประหารชีวิตใน ค.ศ. 1055
ภูมิภาคนิยมเชิงวิพากษ์
ภูมิภาคนิยมเชิงวิพากษ์ () เป็นแนวความคิดทางสถาปัตยกรรมที่เน้นสร้างสำนึกแห่งสถานที่และอัตลักษณ์แต่ยังคงปฏิเสธแนวคิดปัจเจกนิยมที่แปลกแยก และการตกแต่งแบบสถาปัตยกรรมหลังสมัยใหม่ อาศัยความเชื่อมโยงกับพื้นที่ตั้ง ทั้งรูปธรรมและนามธรรม เน้นให้ความสัมพันธ์กับบริบททางด้านสังคม วัฒนธรรม ภูมิประเทศ ภูมิอากาศ แสงธรรมชาติ และระบบนิเวศเดิม แนวทางของภูมิภาคนิยมเชิงวิพากษ์จึงไม่ถวิลหาอดีตหรือลอกเลียนรูปแบบพื้นถิ่นอย่างตรงไปตรงมาเหมือนกับภูมิภาคนิยม ได้ใช้ความคิดสร้างสรรค์ผนวกเข้ากับสาระสำคัญความเป็นพื้นถิ่นเข้ากับเทคโนโลยีสมัยใหม่ ให้เกิดความเฉพาะตัว เจาะจงกับพื้นที่ตั้ง รวมทั้งสอดคล้องกับวิถีชีวิตและกระแสวัฒนธรรมของโลกในปัจจุบัน
คำว่า "critical regionalism" ใช้ครั้งแรกโดยนักทฤษฎีสถาปัตยกรรม อเลกซานเดอร์ โซนิส (Alexander Tzonis) และ Liane Lefaivre และยังให้ความหมายที่ต่างกันเล็กน้อยโดยนักทฤษฎี-ประวัติศาสตร์ เคนเนท แฟรมป์ตัน
วัฏจักรการแทนที่กำแพงตา
วัฏจักรการแทนที่กำแพงตา () หรือเรียกอีกอย่างได้ว่า วัฏจักรกำแพงตาร่วมศูนย์กลาง (Concentric eyewall cycle) เป็นปรากฏการณ์ที่เกิดขึ้นตามธรรมชาติในพายุหมุนเขตร้อนที่มีความรุนแรง โดยทั่วไปจะเป็นพายุที่มีความเร็วลมมากกว่า 185 กม./ชม. เมื่อพายุหมุนเขตร้อนถึงความรุนแรงที่ระดับนี้ กำแพงตาจะหดตัวลง หรือจะมีขนาดเล็กลงพอสมควรแล้ว บางส่วนของแถบเมฆฝนด้านนอก (Outer rainband) อาจจะทวีกำลังแรงขึ้นและจัดระเบียบตัวเองเป็นวงแหวนเมฆฝนฟ้าคะนอง (Ring of thunderstorm) คือเป็นกำแพงที่ล้อมอยู่ด้านนอก ซึ่งจะค่อย ๆ เคลื่อนตัวเข้าหากำแพงตาที่อยู่ด้านใน และแย่งเอาโมเมนตัมเชิงมุมรวมถึงความชื้นที่จำเป็นต่อกำแพงตาด้านในไป เนื่องจากจุดที่ลมแรงที่สุดของพายุหมุนอยู่ภายในกำแพงตา ทำให้พายุหมุนเขตร้อนมักจะอ่อนกำลังลงในช่วงเวลานี้ ที่กำแพงด้านในนั้น "ถูกอุดตัน" จากกำแพงด้านนอก จนในที่สุด กำแพงตาด้านนอกจะเข้าแทนที่กำแพงตาด้านในโดยสมบูรณ์ และพายุอาจจะกลับขึ้นมาทวีกำลังอีกครั้งหนึ่ง
การค้นพบกระบวนการนี้มีผลบางส่วนในการสิ้นสุดลงของโครงการสตอร์มฟิวรีเพื่อทดลองการปรับเปลี่ยนพายุเฮอร์ริเคน โดยรัฐบาลสหรัฐ ซึ่งโครงการนี้ได้ทำการเร่งเร้าสภาพอากาศให้เกิดฝน (Cloud seeding) ที่ด้านนอกของกำแพงตา และได้ชัดแจ้งว่าเป็นสาเหตุทำให้เกิดการก่อตัวของกำแพงตาอันใหม่และการอ่อนกำลังลงของพายุ เมื่อได้ค้นพบแล้วว่ากระบวนการนี้เป็นกระบวนการตามธรรมชาติในการเปลี่ยนแปลงของพายุเฮอร์ริเคนเอง โครงการนี้จึงถูกล้มเลิกอย่างรวดเร็ว
พายุหมุนเขตร้อนที่มีความรุนแรงเกือบทุกลูกมักจะเข้าสู่วัฏจักรนี้อย่างน้อยหนึ่งครั้ง การศึกษาล่าสุดแสดงให้เห็นว่า เกือบครึ่งของพายุหมุนเขตร้อนทั้งหมด และเกือบทั้งหมดของพายุหมุนเขตร้อนที่มีความเร็วลมต่อเนื่องมากกว่า 204 กิโลเมตรต่อชั่วโมง จะประสบกับวัฏจักรการแทนที่กำแพงตา ตัวอย่างเช่น พายุเฮอร์ริเคนเอลเลน ในปี พ.ศ. 2523 มีการเกิดวัฏจักรการแทนที่กำแพงตาซ้ำ ๆ กัน ผันแปรระหว่างสถานะพายุระดับ 5 และระดับ 3 ตามมาตราเฮอร์ริเคนแซฟเฟอร์–ซิมป์สันหลายครั้ง พายุเฮอร์ริเคนจูลีเอตต์ เป็นกรณีศึกษาหายากของพายุที่มีกำแพงตาสามขั้น พายุไต้ฝุ่นจูน ในปี พ.ศ. 2518 เป็นพายุลูกแรกที่ถูกรายงานว่ามีกำแพงตาสามขั้น
วิทยาลัยการจัดการระบบสุขภาพ มหาวิทยาลัยนเรศวร
วิทยาลัยการจัดการระบบสุขภาพ มหาวิทยาลัยนเรศวร เป็นวิทยาลัยฯ ที่จัดตั้งขึ้น โดยมีเป้าหมายพัฒนาภาวะผู้นำ และทักษะในการจัดการและอภิบาลระบบสุขภาพ แก่ผู้บริหาร ผู้ประกอบวิชาชีพสุขภาพ นักวิจัย และนักวิชาการ เพื่อสนับสนุนให้ระบบสุขภาพของประเทศ มีความเข้มแข็ง ส่งผลให้ประชาชนเข้าถึงบริการสุขภาพ ที่มีคุณภาพ อย่างทั่วถึง และเป็นธรรม ซึ่งเป็นกลไกหนึ่งในการบรรลุเป้าหมายการพัฒนาอย่างยั่งยืน(Sustainable Development Goals: SDGs) ที่ทุกประเทศภายใต้การนำของสหประชาชาติได้ตกลงร่วมกันว่าจะดำเนินการให้บรรลุเป้าหมายดังกล่าวภายใน ค.ศ. 2030
มหาวิทยาลัยนเรศวร โดยการริเริ่มของ ศ.ดร.สุจินต์ จินายน อธิการบดี จึงได้เสนอสภามหาวิทยาลัยให้มีการจัดตั้งวิทยาลัยการจัดการระบบสุขภาพขึ้นเพื่อพัฒนาทรัพยากรมนุษย์และสร้างองค์ความรู้ ซึ่งจำเป็นต้องใช้ศาสตร์ในหลากหลายสาขาวิชาร่วมกันในลักษณะของการบูรณาการ รวมถึงเป็นกลไกทางวิชาการในการสนับสนุนการแลกเปลี่ยนเรียนรู้ด้านภาวะผู้นำ การจัดการและการอภิบาลระบบสุขภาพแนวใหม่ โดยใช้แนวคิด “พื้นที่เป็นฐาน ประชาชนเป็นศูนย์กลาง”  เพื่อการพัฒนาระบบสุขภาพของประเทศไทยให้มีความเข้มแข็ง ตอบสนองต่อปัญหาสุขภาพของประชาชนที่มีความซับซ้อนและเปลี่ยนแปลงอย่างรวดเร็วได้อย่างมีประสิทธิภาพ เป็นแบบอย่างให้กับนานาประเทศต่อไป
วิทยาลัยการจัดการระบบสุขภาพ มีประวัติการก่อตั้ง ดังนี้
ปัจจุบัน วิทยาลัยการจัดการระบบสุขภาพ มหาวิทยาลัยนเรศวร จัดการเรียนการสอนในระดับบัณฑิตศึกษา ได้แก่
ซ่งฉื่อ
ซ่งฉื่อ (; "พงศาวดารซ่ง") เป็นพระราชพงศาวดารฉบับหนึ่งในชุด 24 พงศาวดาร (二十四史) ของจีน บันทึกประวัติศาสตร์ราชวงศ์ซ่ง (宋朝; ค.ศ. 960–1279) เริ่มจัดทำใน ค.ศ. 1343 พร้อมกับพงศาวดาร "เหลียวฉื่อ" (遼史) และ "จินฉื่อ" (金史) ภายใต้การควบคุมของทัวทัว (脫脫) และอาหลู่ถู (阿鲁图) ขุนนางผู้ใหญ่แห่งราชวงศ์ยฺเหวียน (元朝; ค.ศ. 1279–1368) เนื้อหาแบ่งเป็น 496 บท มีพระราชประวัติจักรพรรดิราชวงศ์ซ่ง ประวัติคร่าว ๆ ของบุคคลสำคัญในราชวงศ์ดังกล่าว และบันทึกเรื่องราวในสมัยนั้น
หลิว ปิ่งจง (劉秉忠) และหวัง เอ้อ (王鹗) ขุนนางราชวงศ์ยฺเหวียน ทูลเสนอจักรพรรดิยฺเหวียนชื่อจู่ (元世祖) รัชกาลที่ 5 แห่งราชวงศ์ยฺเหวียน ให้ประชุมพงศาวดารราชวงศ์ซ่ง (ค.ศ. 960–1279), ราชวงศ์เหลียว (遼朝; ค.ศ. 907–1125), และราชวงศ์จิน (金朝; ค.ศ. 1115–1234) จักรพรรดิทรงอนุมัติ แต่โครงการค้างคามายาวนาน จนเดือนมีนาคม ค.ศ. 1343 จักรพรรดิยฺเหวียนฮุ่ยจง (元惠宗) รัชกาลที่ 15 และรัชกาลสุดท้ายของราชวงศ์ยฺเหวียน รับสั่งให้เริ่มทำพงศาวดารราชวงศ์ทั้งสามได้ โดยให้ขุนนางดังต่อไปนี้เป็นผู้เขียน คือ ก้ง ชือเต้า (贡师道), เจี๋ย หลู่ (贾鲁), ไท่ ปู้หฺวา (泰不华), ยฺหวี เชฺว (余阙), ยฺหวี เหวินจ้วน (于文传), วั่วยู่หลุนถู (斡玉伦徒), เวย์ ซู่ (危素), และขุนนางอื่นอีก 23 คน กับทั้งให้ขุนนางดังต่อไปนี้เป็นผู้กำกับดูแล คือ Toktogan, จาง ฉี่หยาน (张起岩), เถี่ยมู่เอ๋อร์ ถ่าชื่อ (铁木儿塔识; Temür Daš), หยาง จงตฺวัน (楊宗端), หลี ห่าวเหวิน (李好文), หวัง อี๋ (王沂), โอวหยาง เสฺวียน (欧阳玄), และเฮ่อ เหวย์อี (贺惟一) ต่อมาในเดือนพฤษภาคม ค.ศ. 1344 Toktogan ลาออกจากหน้าที่ดังกล่าว อาหลู่ถูจึงได้รับแต่งตั้งแทน ถึงแม้จะไม่คุ้นชินกับอักษรจีนก็ตาม
พงศาวดารแล้วเสร็จและเผยแพร่ครั้งแรกในมณฑลเจ้อเจียง (浙江省) ใน ค.ศ. 1346 เป็นปีที่ 6 แห่งรัชกาลจื้อเจิง (至正) ของจักรพรรดิยฺเหวียนฮุ่ยจง
"ซ่งฉื่อ" มีเนื้อหา 496 บท จึงมีเนื้อหามากที่สุดในชุด 24 พงศาวดาร 496 บท แบ่งเป็น พระราชประวัติของจักรพรรดิ 47 บท, ประวัติบุคคลในประวัติศาสตร์ 255 บท, รายละเอียดบ้านเมือง 162 บท, และตารางต่าง ๆ เช่น ตารางวงศ์ตระกูล 32 บท บุคคลที่บันทึกประวัติไว้มีกว่า 2,000 คน ซึ่งมากกว่า "จิ้วถังชู" (舊唐書) พงศาวดารราชวงศ์ถัง (唐朝; ค.ศ. 618–907) ถึง 2 เท่า
บทที่ว่าด้วยรายละเอียดบ้านเมืองยังแบ่งออกเป็นหมวดหมู่ย่อย เช่น ดาราศาสตร์, ห้าธาตุ (五行), ปฏิทินหลวง (律历), ภูมิศาสตร์, แม่น้ำลำคลอง, จารีตประเพณีลัทธิขงจื๊อ, ดนตรีกวีศิลป์, ระบบราชการ, และเครื่องอุปโภคบริโภค
บทที่ว่าด้วยประวัติบุคคลมีเนื้อหามากกว่าในพงศาวดารฉบับอื่นใด ทั้งยังมีประวัติของกบฏ เช่น จาง ปางชาง (張邦昌), ฉิน ฮุ่ย (秦檜), ไช่ จิง (蔡京), หลิว อฺวี้ (劉豫), และ หฺวัง เฉียนช่าน (黃潛善) รวมถึงประวัตินักบวชหรือนักปราชญ์ลัทธิขงจื๊อ เช่น จาง ไจ้ (張載), จู ซี ( 朱熹), โจว ตุนอี๋ (周敦頤), เฉิง อี๋ (程頤), และเฉิง ฮ่าว (程顥)
ออสวัลโด ฟิลโญ
ออสวัลโด ลอเรนโช ฟิลโญ (เกิด 11 เมษายน ค.ศ. 1987) เป็นนักฟุตบอลอาชีพชาวบราซิล ปัจจุบันเล่นตำแหน่งกองหน้าให้กับบุรีรัมย์ ยูไนเต็ดในไทยลีก มีความสามารถในด้านการเลี้ยงลูกฟุตบอลและการใช้ความเร็ว
ในวันที่ 24 มกราคม ค.ศ. 2012 ออสวัลโดเซ็นสัญญากับสโมสรเซาเปาลู ก่อนที่จะย้ายไปอัล-อะห์ลีดูไบด้วยค่าตัว 4.6 ล้านเรอัลบราซิล ต่อมาเขาได้ย้ายไปเล่นให้กับฟลูมิเนนเซ เขาเป็นผู้เล่นที่มีความสำคัญ และได้รับข้อเสนอจากคาชิมะแอนต์เลอส์ แต่ทางฟลูมิเนนเซได้ปฏิเสธข้อเสนอนั้นไป
ในวันที่ 18 มกราคม ค.ศ. 2015 ออสวัลโดเซ็นสัญญาสามปีกับอัลอะฮ์ลี ญิดดะฮ์
ในวันที่ 23 พฤษภาคม 2018 บุรีรัมย์ ยูไนเต็ดบรรลุข้อตกลงในการคว้าตัวออสวัลโด ฟิลโญ จากสโมสรฟอร์ตาเลซา โดยเขาจะได้สวมเสื้อหมายเลข 17 ต่อมาในวันที่ 9 มิถุนายน ออสวัลโดลงเล่นนัดแรกให้กับบุรีรัมย์ในนัดที่บุกไปชนะบางกอกกล๊าสที่ลีโอสเตเดียม 2–1 โดยเขามีส่วนร่วมในการต่อบอลช่วยให้จีโอกูทำประตูได้สำเร็จ ต่อมาวันที่ 12 กันยายน ออสวัลโดทำประตูแรกในลีกในนัดที่บุรีรัมย์เปิดบ้านเอาชนะสุโขทัย 4–1 และในวันที่ 16 กันยายน เขาประตูที่ 2 ในลีกในนัดที่บุรีรัมย์บุกไปชนะเอสซีจี เมืองทองที่เอสซีจีสเตเดียม 3–0
วันที่ 13 มีนาคม ค.ศ. 2013 ออสวัลโดถูกเรียกตัวติดทีมชาติในนัดกระชับมิตรพบกับอิตาลีและรัสเซีย ต่อมาวันที่ 6 เมษายน ค.ศ. 2013 เขาลงเล่นทีมชาติครั้งแรกในนัดที่บราซิลเอาชนะโบลิเวีย 4–0 โดยเป็นตัวสำรองแทนที่เนย์มาร์